
	专"谉


	讜诇注谞讬谉 讛诇讻讛 拽讬''诇 讻专讘讗 讚谞讛讬 讚讗讚讞讬讗 住讬讬注转讬讛 砖诪注转讬讛 诇讗 讗讚讞讬讗 讜诪转谞讬' 讚讛讻讗 讜讚砖讘讜注讜转 讻讜转讬讛 讚讬讬拽讬 讚讛转诐 讘驻专拽 砖讘讜注讜转 砖转讬诐 讘转专讗 (砖讘讜注讜转 讻讝:) 谞诪讬 诪住讬讬注讬 诇专讘讗 诪诪转谞讬' 讚砖讘讜注讛 砖诇讗 讗讜讻诇 讻讻专 讝讛 讜讻讜' 讜讻讚讗讬转讗 讛转诐: 诪转谞讬' 住转诐 谞讚专讬诐 诇讛讞诪讬专 讜驻讬专讜砖诐 诇讛拽诇. 讻诇讜诪专 诪讬 砖谞讚专 讜讬砖 诇驻专砖 诇砖讜谞讜 诇讛讞诪讬专 讜诇讛拽诇 讻诇 砖诇讗 驻讬专砖 讗' 诪讛谉 诇诪讛 谞转讻讜讬谉 讛讜诇讻讬谉 讘住转诪讗 诇讛讞诪讬专: 讜驻讬专讜砖谉 诇讛拽诇. 讗诐 驻讬专砖 讗讞''讻 讜讗诪专 诇讻讱 谞转讻讜谞转讬 住讜诪讻讬谉 注诇 讚讘专讬讜 讗注''驻 砖讛讜讗 诪讬拽诇 讜讻讜诇讛 诪转谞讬' 注讚 谞讚专 讘讞专诐 诪驻专砖 讻讬爪讚 住转诪谉 诇讛讞诪讬专 讜诪谞讚专 讘讞专诐 讜讗讬诇讱 诪驻专砖 讻讬爪讚 驻讬专讜砖谉 诇讛拽诇: 讻讬爪讚 讛专讬 注诇讬 讻讘砖专 诪诇讬讞 讜讬讬谉 谞住讱. 讻诇讜诪专 讻讬爪讚 拽专讜讬 住转诐 谞讚专讬诐 讛讗讜诪专 讻讘砖专 诪诇讬讞 讜讬讬谉 谞住讱 讚诪砖诪注 砖诇 砖诪讬诐 讜拽专讬 诇讬讛 讘砖专 诪诇讬讞 诪砖讜诐 讚讻转讬讘 注诇 讻诇 拽专讘谞讱 转拽专讬讘 诪诇讞 讜诪砖诪注 谞诪讬 砖诇 注讘讜讚转 讻讜讻讘讬诐 讻讛''讙 讛讜讬 住转诐 谞讚专讬诐 讚讛讗 讗诐 驻讬专砖 砖诇 砖诪讬诐 讗住讜专 讜讗诐 驻讬专砖 砖诇 注讘讜讚转 讻讜讻讘讬诐 诪讜转专 讜讗诐 住转诐 讚诪砖诪注 讛讻讬 讜诪砖诪注 讛讻讬 讗住讜专 讛专讬 砖住转诐 谞讚专讬诐 诇讛讞诪讬专: 讗诐 讻诪注砖专 讘讛诪讛 谞讚专 讗住讜专. 讚讚讘专 讛谞讚讜专 讛讜讗 讻砖讛讬讛 拽讜专讗 诇注砖讬专讬 注砖讬专讬 讜讗住讜专 诇讻诇 注讚 砖讬拽专讘讜 诪转讬专讬讜: 住转诐 转专讜诪讛 讘讬讛讜讚讛 讗住讜专讛. 诇驻讬 砖讘讬讛讜讚讛 诪转讜讱 砖讛讬讜 拽专讜讘讬谉 诇讘讛诪''拽 转专讜诪转 讛诇砖讻讛 谞诪讬 转专讜诪讛 住转诐 拽专讜 诇讛 讜讛讜讛 诇讬讛 住转诐 谞讚专讬诐 诇讛讞诪讬专: 砖讗讬谉 讗谞砖讬 讙诇讬诇 诪讻讬专讬谉 讗转 转专讜诪转 讛诇砖讻讛. 砖诪转讜讱 砖讛讬讜 专讞讜拽讬谉 诪讬专讜砖诇讬诐 讜诇讗 讛讬讜 专讙讬诇讬谉 讘转专讜诪转 讛诇砖讻讛 诇讗 拽专讜 诇讛 转专讜诪讛 住转诪讗 讗诇讗 转专讜诪转 讛诇砖讻讛 拽专讜 诇讛 讛诇讻讱 讻讬 谞讚专讬 讘转专讜诪讛 住转诐 诇讬讻讗 诇住驻讜拽讬 讻诇诇 讘转专讜诪转 讛诇砖讻讛 讜诪砖''讛 砖专讬: 住转诐 讞专诪讬诐 讘讬讛讜讚讛 诪讜转专讬谉. 砖讛讻讛谞讬诐 诪讻讬专讬谉 讘讬谞讬讛诐 讜专讙讬诇讬诐 讘讞专诪讬 讻讛谞讬诐 讜拽专讬 诇讛讜 谞诪讬 讞专诪讬 住转诐 讻讞专诪讬 讙讘讜讛 讜诪砖''讛 诪讜转专讬谉 讚讛讱 住讬驻讗 专' 讗诇注讝专 讘专讘讬 爪讚讜拽 讛讬讗 讻讚讗讬转讗 讘讙诪专讗 讜住''诇 讚住转诐 谞讚专讬诐 诇讛拽诇 讜驻诇讬讙 讗专讬砖讗 讜讘讙诇讬诇 讗住讜专讬谉 讜讛讬讬谞讜 讚讛讚专 拽转谞讬 砖讗讬谉 讗谞砖讬 讙诇讬诇 诪讻讬专讬谉 讗转 讞专诪讬 讛讻讛谞讬诐 讚诪砖诪注 讟注诪讗 讚讗讬谉 诪讻讬专讬谉 讛讗 诪讻讬专讬谉 讗诇讜 讜讗诇讜 诪讜转专讬谉: 砖讗讬谉 讗谞砖讬 讙诇讬诇 诪讻讬专讬谉 讗转 讞专诪讬 讛讻讛谞讬诐. 砖诪转讜讱 砖诇讗 讛讬讜 讻诇 讻讱 讻讛谞讬诐 讘讬谞讬讛诐 诇讞专诪讬 讻讛谞讬诐 诇讗 拽专讜 诇讛讜 讞专诐 住转诐 讛诇讻讱 讻讬 谞讚专讬 讘讞专诐 诇讬讻讗 诇住驻讜拽讬 讘诪讬讚讬 讚讜讚讗讬 讞专诐 讙讘讜讛 拽讗诪专讬: 谞讚专 讘讞专诐 讜讗诪专 诇讗 谞讚专转讬 讗诇讗 讘讞专诪讜 砖诇 讬诐. 讛砖转讗 诪驻专砖 讜讗讝讬诇 讻讬爪讚 驻讬专讜砖谉 诇讛拽诇 讜讛讗讬 讚谞拽讟 诇讛讜 讘讛谞讬 讙讜讜谞讬 讚诪驻专砖 讜讗讝讬诇 讜诇讗 谞拽讬讟 诇讛讜 讘讛谞讬 讙讜讜谞讬 讚专讬砖讗 讚诇讬转谞讬 谞讚专 讘讞专诐 讜讗诪专 诇讗 谞讚专转讬 讗诇讗 讘讞专诐 砖诇 讻讛谞讬诐 专讘讜转讗 讗砖诪注讬谞谉 砖讗注''驻 砖讛讜讗 诪驻专砖 谞讚专讜 讘讚讘专 讝专 砖讗讬谞讜 讻诇 讻讱 讘诪砖诪注讜转 诇砖讜谞讜 讻讞专诪讜 砖诇 讬诐 讜讛谞讬 讗讞专讬谞讬 讚转谞讬 讗驻讬' 讛讻讬 诪讛讬诪谉: 讘讞专诪讜 砖诇 讬诐. 专砖转 砖爪讚讬谉 讘讛 讚讙讬诐 诪谉 讛讬诐 拽专讜讬讛 讞专诐: 讛专讬 注爪诪讬 拽专讘谉. 讻诇讜诪专 讛讬讛 诪讚讘专 注诐 讞讘讬专讜 讜讗诪专 诇讜 讛专讬 注爪诪讬 拽专讘谉 讗注''驻 砖谞专讗讛 砖讗讜住专 注诇讬讜 讙讜驻讜 讻拽专讘谉 讻讬 讗诪专 讚诇讗 谞讚专 讗诇讗 讘注爪诐 砖讛谞讬讞 诇讛讬讜转 谞讜讚专 讘讜 讻诇讜诪专 砖讬砖 诇讜 注爪诐 讗讞讚 讘转讜讱 讘讬转讜 砖讛爪谞讬注讜 诇讻讱 诇讛讬讜转 谞讜讚专 讘讜 诪讛讬诪谉: 讜注诇 讻讜诇谉 讗讬谉 谞砖讗诇讬谉 注诇讬讛谉 讜讗诐 谞砖讗诇讜 讜讻讜'. 诪驻专砖 讘讙诪专讗 讚讛''拽 讗讬谉 谞砖讗诇讬谉 注诇讬讛谉 讘转诇诪讬讚 讞讻诐 讚讻讬 谞讚专 讘讞专诐 讜讗诪专 诇讗 谞讚专转讬 讗诇讗 讘讞专诪讜 砖诇 讬诐 诪讛讬诪谉 讜诇讗 爪专讬讱 砖讗诇讛 讜讗诐 谞砖讗诇讜 讻诇讜诪专 讗讬 讛讜讬 讗讬谞砖 讚诇讗 诪讛讬诪谉 讜讻讙讜谉 砖讛讜讗 注诐 讛讗专抓 讜诇驻讬讻讱 爪专讬讱 砖讗诇讛 注讜谞砖讬谉 讗讜转谉 讗诐 谞讛讙讜 讛讬转专 讘讚讘专 拽讜讚诐 砖讘讗讜 诇讬砖讗诇 注讜谞砖讬谉 讗讜转谉 砖讗讬谉 诪转讬专讬谉 诇讛谉 注讚 砖讬谞讛讙讜 讗讬住讜专 讻讬诪讬诐 砖谞讛讙讜 讘讛谉 讛讬转专 讻讚讗讬转讗 讘讙诪': 讜诪讞诪讬专讬谉 注诇讬讛谉. 砖讗讬谉 驻讜转讞讬谉 诇讛谉 讘讞专讟讛 讜讗讬谉 诪转讬专讬谉 讗讜转讜 注讚 砖讬诪爪讗讜 驻转讞 诇谞讚专谉: 驻讜转讞讬谉 诇讜 驻转讞 诪诪拽讜诐 讗讞专. 讘转专转讬 驻诇讬讙讬 讞讚讗 讚讗讬谉 注讜谞砖讬谉 讗讜转谉 讗诐 注讘专讜 注诇 谞讚专谉 讜注讜讚 砖驻讜转讞讬谉 诇讛诐 讘讞专讟讛 讜拽专讬 诇讬讛 诪拽讜诐 讗讞专 诪砖讜诐 讚诇讗 讛讜讬讗 诪讙讜驻讜 砖诇 谞讚专 讛驻转转: 讜诪诇诪讚讬谉 讗讜转谉 砖讬谞讛讙讜 讗讬住讜专. 讗驻讬' 讘谞讚专讬诐 讛诇诇讜 讜讚讜拽讗 讘讛谞讬 讚住讬驻讗 讚诪砖诪注讜转讗 讚讬讚讛讜 讛讜讬讗 诇讛讞诪讬专 讟驻讬 诪诇讛拽诇 讗诪专讬谞谉 讚爪专讬讱 砖讗诇讛 诇诪专 讻讚讗讬转 诇讬讛 讜诇诪专 讻讚讗讬转 诇讬讛 讗讘诇 讘讛谞讱 讚专讬砖讗 讚谞讚专 讘讘砖专 诪诇讬讞 讗讬 驻专讬砖 讜讗诪专 讚讘砖诇 注讘讜讚转 讻讜讻讘讬诐 谞讚专 讜讻谉 讻砖谞讚专 讘讞专诐 讗讬 驻专讬砖 讜讗诪专 讚讘砖诇 讻讛谞讬诐 谞讚专 讗驻讬' 讘注诐 讛讗专抓 讗讬谞讜 爪专讬讱 砖讗诇讛: 讙诪' 住驻拽 谞讝讬专讜转 诇讛拽诇. 诪砖谞讛 讛讬讗 讘诪住讻转 讟讛专讜转 (驻''讚 诪砖谞讛 讬''讘) 讜谞讝讬专讜转 注诇 讬讚讬 谞讚专 讛讜讗 讜拽砖讬讬谉 讗讛讚讚讬: 讛诪拽讚讬砖 讞讬讬转讜 讜讘讛诪转讜. 讞讬讬转讜 讗讜 讘讛诪转讜: 诇讗 讛拽讚讬砖 讗转 讛讻讜讬. 讚讛讜讬 住驻拽 讞讬讛 住驻拽 讘讛诪讛 讜讗讬 讛拽讚讬砖 讗转 讘讛诪转讜 讗诪专讬谞谉 讚诇诪讗 讻讜讬 讞讬讛 讜讗讬 讛拽讚讬砖 讞讬讬转讜 讗诪专讬谞谉 讚诇诪讗 讘讛诪讛 讛讜讗: 讙讜驻讬讛 谞诪讬. 住讘讬专讗 诇讬讛 讚诪注讬讬诇 诇住驻讬拽讗 讛诇讻讱 诪转谞讬转讬谉 讚住转诐 谞讚专讬诐 诇讛讞诪讬专 专讘谞谉:





专诪讘"谉

住转诐 谞讚专讬诐 诇讛讞诪讬专 讜驻讬专讜砖谉 诇讛拽诇 讻讬爪讚 讗诪专 (讗) 讛专讬谞讬 注诇讬 讻讘砖专 诪诇讬讞 讻讬讬谉 谞住讱 讗诐 砖诇 砖诪讬诐 谞讚专 讗住讜专 讗诐 砖诇 注"讝 谞讚专 诪讜转专 讜讗诐 住转诐 讗住讜专 讛专讬 注诇讬 讻讞专诐 讗诐 讻讞专诐 砖诇 砖诪讬诐 讗住讜专 讜讗诐 讻讞专诐 砖诇 讻讛谞讬诐 诪讜转专 讜讗诐 住转诐 讗住讜专 讛专讬 注诇讬 讻诪注砖专 讗诐 讻诪注砖专 讘讛诪讛 谞讚专 讗住讜专 讜讗诐 砖诇 讚谞谉 诪讜转专 讜讗诐 住转诐 讗住讜专 讛专讬 注诇讬 讻转专讜诪讛 讗诐 讻转专讜诪转 讛诇砖讻讛 谞讚专 讗住讜专 (讘) 讜讗诐 住转诐 讗住讜专 讚讘专讬 专"诪 讜讞讻"讗 住转诐 转专讜诪讛 讘讬讛讜讚讛 讗住讜专讛 讜讘讙诇讬诇 诪讜转专转 砖讗讬谉 讗谞砖讬 讙诇讬诇 诪讻讬专讬谉 讗转 转专讜诪转 讛诇砖讻讛 住转诐 讞专诪讬诐 讘讬讛讜讚讛 诪讜转专讬谉 讜讘讙诇讬诇 讗住讜专讬谉 砖讗讬谉 讗谞砖讬 讙诇讬诇 诪讻讬专讬谉 讗转 讞专诪讬 讛讻讛谞讬诐





专砖讘"讗

[诪转谞讬':] 住转诐 谞讚专讬诐 诇讛讞诪讬专 讜驻讬专讜砖诐 诇讛拽诇. 讬砖 诪驻专砖讬诐 讗祝 注诇 讙讘 讚住转诐 谞讚专讬诐 诇讛讞诪讬专 驻讬专讜砖诐 诇讛拽诇, 砖讗诐 讗诪专 讻讘砖专 诪诇讬讞, 讜讗讞专 讻讱 谞砖讗诇 讗讬讝讛 讘砖专 诪诇讬讞, 讜讗诪专 讻讘砖专 诪诇讬讞 砖诇 注讘讜讚讛 讝专讛, 诪讗诪讬谞讬谉 讗讜转讜 讜诪讜转专. 讜讛拽砖讜 注诇 驻讬专讜砖 讝讛 讘转讜住驻讜转 砖讗诐 讻谉 讛讬讛 诇讜 诇讜诪专 讻诪讜 讘住诪讜讱, 谞讚专 讘讞专诐 讜讗诪专 诇讗 谞讚专转讬 讗诇讗 讘讞专诪讜 砖诇 讬诐, 讜讻讗谉 讛讬讛 诇讜 诇讜诪专 谞讚专 讘讘砖专 诪诇讬讞, 讜讗诪专 诇讗 谞讚专转讬 讗诇讗 讘讘砖专 诪诇讬讞 砖诇 注讘讜讚讛 讝专讛. 讜驻讬专砖讜 讛诐 讝"诇 住转诐 谞讚专讬诐 诇讛讞诪讬专, 讗祝 注诇 驻讬 砖讬砖 诇驻专砖诐 诇讛拽诇. 讜讗讬谞讜 诪讞讜讜专 讘注讬谞讬, 砖讗诐 讻谉 诇诪讛 诇讬 诇诪转谞讬 讻诇诇 讜驻讬专讜砖诐 诇讛拽诇, 讻讬讜谉 讚拽转谞讬 住转诪谉 诇讛讞诪讬专 讘讬讚讜注 砖讬砖 诇驻专砖诐 诇讛拽诇, 砖讗诐 诇讗 讻谉 诇讗 讛讬讛 讝讛 讞讜诪专 讗诇讗 讛讻专讞. 讜讻诇砖讜谉 讛专讗砖讜谉 谞"诇, 讜诪讛 砖讞讝专 讘住诪讜讱 谞讚专 讘讞专诐 讜讗诪专 诇讗 谞讚专转讬 讗诇讗 讘讞专诪讜 砖诇 讬诐, 讜讻讜诇讛讜 讗讬谞讱 讚拽转谞讬 讘住诪讜讱 诇讗 讞讝专 讜砖谞讗诐 讗诇讗 讘砖讘讬诇 讚讘专 砖讞讜讚砖 讘讛诐, 讚讗讬 诇讗 转谞讗 讛讻讬 讛讬讬转讬 讗讜诪专 讚讜拽讗 讘谞讜讚专 讘讘砖专 诪诇讬讞 讜讗诪专 诇讗 谞转讻讜讜谞转讬 讗诇讗 讘砖专 砖诇 注讘讜讚讛 讝专讛, 诇驻讬 砖讚专讻谉 砖诇 讘谞讬 讗讚诐 诇拽专讜转 讝讛 讜讝讛 讘砖专 诪诇讬讞, 讜讗讬 谞诪讬 讘转专讜诪讛 讜讘诪注砖专. 讗讘诇 讘谞讜讚专 讘拽专讘谉 讜讗诪专 诇讗 谞转讻讜讜谞转讬 讗诇讗 诇拽专讘谞讜转 诪诇讻讬诐, 讜注爪诪讬 拽专讘谉 讜讗诪专 诇讗 谞转讻讜讜谞转讬 讗诇讗 诇注爪诐 讗讞讚 砖讛谞讞转讬 讘转讜讱 讘讬转讬 诇讛讬讜转 谞讜讚专 讘讜, 砖讗诇讜 讜讻讬讜爪讗 讘讗诇讜 讗讬谉 讚专讻谉 砖诇 讘专讬讜转 诇讛讬讜转 诪讚讘专讬诐 讘诇砖讜谉 讝讛. 讗祝 注诇 驻讬 砖讛诇砖讜谉 讻讜诇诇 砖谞讬 讛注谞讬讬谞讬诐 讛讬讬转讬 住讘讜专 砖讗讬谞讜 谞讗诪谉, 诇驻讜诐 讻讱 爪专讬讱 诇讞讝讜专 讜诇砖谞讜转 讗诇讜 砖讗祝 讘讻注谞讬谉 讝讛 谞讗诪谉, 讗诐 转诇诪讬讚 讞讻诐 讛讜讗 讗讬谉 爪专讬讱 砖讗诇讛, 诇驻讬 砖讗讬谞讜 讞砖讜讚 诇砖拽专, 讜讬讜讚注 讘讞讜诪专讜 砖诇 谞讚专 讜诇讗 讬拽诇 专讗砖讜 讘谞讚专讬诐, 讜讗诐 注诐 讛讗专抓 讛讜讗 谞砖讗诇讬谉 诇讜 讜诪讞诪讬专讬谉 注诇讬讜. 讜转讚注 诇讱 砖讗诐 讗讬 讗转讛 讗讜诪专 讻谉 讗诇讗 讘驻讬专讜砖 讛转讜住驻讜转, 讗诪讗讬 砖讘拽讬谞讛讜 诇讘砖专 诪诇讬讞 讜诪注砖专 讜转专讜诪讛 讚谞拽讟 诇注讬诇, 讜谞拽讟 讛砖转讗 拽专讘谉 讜注爪诪讬 讜讗砖讬, 诇讬转谞讬 谞讚专 讘讘砖专 诪诇讬讞 讜讗诪专 诇讗 谞转讻讜讜谞转讬 讗诇讗 讘砖诇 注讘讜讚讛 讝专讛, 讗诇讗 讜讚讗讬 讻讚讗诪专谉. 讜诪住转讘专讗 诇讬 谞诪讬 讚讘讗讜转谉 讚讜拽讗 讛讜讗 砖注诐 讛讗专抓 爪专讬讱 砖讗诇讛 讜诪讞诪讬专讬谉 注诇讬讜, 讗讘诇 讘谞讜讚专 讘转专讜诪讛 讜讗诪专 诇讗 谞转讻讜讜谞转讬 讗诇讗 诇转专讜诪转 讛讙讜专谉, 讗驻讬诇讜 讘注诐 讛讗专抓 诪讜转专 讜讗讬谉 爪专讬讱 砖讗诇讛. 诇驻讬 砖讗讬谉 讻讗谉 讞砖砖 讛注专诪讛, 砖讻谉 讚专讻谉 砖诇 讘谞讬 讗讚诐 诇拽专讜转 转专讜诪转 讛讙讜专谉, 讗讘诇 讛转诐 砖讻讘专 讙诇讛 诇谞讜 砖谞转讻讜讜谉 诇讛注专讬诐 讜诇讛讜爪讬讗 讚讘专讜 讘诇砖讜谉 砖讬讟注讜 讘讜 讛砖讜诪注讬诐, 讛讜讗 讛讻谞讬住谞讜 讘讞砖砖 讝讛, 诇驻讬讻讱 讘注诐 讛讗专抓 爪专讬讱 砖讗诇讛. 讜讘讛讗 诪讬转专爪讗 诇讬 拽讜砖讬讗 讗讞专讬转讬 诪讗讬 砖谞讗 讻讬 讗诪专 诇讗 谞转讻讜讜谞转讬 讗诇讗 诇拽专讘谞讜转 诪诇讻讬诐, 砖讛诇砖讜谉 诪讬讛讗 讻讜诇诇 讗讜转讜, 讜讛诇讗 讗驻讬诇讜 讗诪专 讘讛驻讱 诪讛 砖讛讜爪讬讗 讘砖驻转讬讜 谞讗诪谉. 讚讛讗 谞转讻讜讜谉 诇讛讜爪讬讗 驻转 讞讟讬诐 讜讛讜爪讬讗 驻转 砖注讜专讬诐, 驻转 砖注讜专讬诐 讜讛讜爪讬讗 驻转 讞讟讬诐 驻讟讜专, 讚驻讬讜 讜诇讘讜 砖讜讬谉 讘注讬谞谉 讜谞转讻讜讬谉 诇讜诪专 砖诇诪讬诐, 讜讗诪专 注讜诇讛 诇讗 讗诪专 讻诇讜诐, 讻讚转谞谉 讘驻"讙 [诪砖谞讛 讞'] 砖诇 诪住讻转 转专讜诪讜转. 讗诇讗 砖讻讗谉 专讬注 讟驻讬, 讚讛讜讗 诪讜讚讛 讘驻讬讜 讜诇讘讜 砖讜讬谉 讘讗讜转讜 讚讘专, 讗诇讗 砖讛讬讛 讘诇讘讜 诇驻专砖讜 讘注谞讬谉 砖讗讬谉 讚专讻谉 砖诇 讘谞讬 讗讚诐 诇讛讜爪讬讗讜 讘讗讜转讜 诇砖讜谉, 讘讻讬 讛讗 讛讜讗 讚讗讬爪讟专讬讱 讟驻讬 诇讗砖诪讜注讬谞谉, 讜讗驻讬诇讜 讛讻讬 讘转诇诪讬讚 讞讻诐 讗讬谉 爪专讬讱 砖讗诇讛 讻诇诇, 讚诪讻诇 诪拽讜诐 讛专讬 讝讛 讘讻诇诇 诇砖讜谞讜 讜诇讗 讛讜讜 讚讘专讬诐 砖讘诇讘, 讜讘讛讗 讛讜讗 讚爪专讬讱 注诐 讛讗专抓 砖讗诇讛 诇讞讻诐, 讜诇讗 讘讗讜诪专 诇讗 谞转讻讜讜谞转讬 讗诇讗 诇转专讜诪转 讛讙讜专谉 (讻诇诇) [讻谉 谞专讗讛 诇讬 鈥� 诇驻讬 讛砖讬"诪]. 讗祝 注诇 驻讬 砖专讗讬转讬 诇诪拽爪转 讛诪驻专砖讬诐 砖驻讬专砖讜 讚讗驻讬诇讜 讘讗讜诪专 讛专讬 注诇讬 讻诪注砖专 讜讗诪专 诇讗 谞转讻讜讜谞转讬 讗诇讗 诇诪注砖专 讚讙谉, 讘注诐 讛讗专抓 爪专讬讱 砖讗诇讛.


讗诐 讘诪注砖专 讘讛诪讛 讗住讜专 讗诐 讘诪注砖专 讚讙谉 诪讜转专. 驻讬专讜砖 讜诇讗讜 诪砖讜诐 讚诪注砖专 讚讙谉 诪讜转专 诇讝专讬诐 讚讛讗 诪砖诪注 讚讛讗 诪转谞讬转谉 讻讜诇讬 注诇诪讗 讛讬讗, 讜讗驻讬诇讜 专讘讬 诪讗讬专 诪讜讚讛 讘讛, 诪讚驻诇讬讙 讘住讬驻讗 讜诇讗 驻诇讬讙 讘讛讗. 讜专讘讬 诪讗讬专 讛讗 讗讬转 诇讬讛 讚诪注砖专 讚讙谉 讗住讜专 诇讝专讬诐, 讻讚讗讬转讗 讘讬讘诪讜转 驻专拽 讛注专诇 讘专讗砖讜. 讗诇讗 讟注诪讗, 诪砖讜诐 讚诇讗 讞砖讘讬谞谉 诇讬讛 讻讚讘专 讛谞讚讜专 讜讻讞诇转 讗讛专谉 讜转专讜诪转讜, 讜讻诪讜 砖讻转讘转讬 讘驻专拽 专讗砖讜谉 讘砖诪注转转讗 讚讘注讬拽专讜 讛讜讗 诪转驻讬住 讘住讬讬注转讗 讚砖诪讬讗.


 [讙诪专讗:] 讛诪拽讚讬砖 讞讬讬转讜 讜讘讛诪转讜. 讬砖 诪驻专砖讬诐 [讜讻谉 讘专"谞 讚"讛 讛诪拽讚讬砖] 讗讜 讘讛诪转讜, 讜讗讬诇讜 讛讻讬 拽住讘专 转谞讗 拽诪讗 讚讛拽讚讬砖 讗转 讛讻讜讬, 讚诪注讬讬诇 讗讬谞讬砖 谞驻砖讬讛 诇住驻讬拽讗. 讜讬砖 诪驻专砖讬诐 注讬讬谉 讘转讜住驻讜转 讚"讛 讜讛转谞谉] 讗驻讬诇讜 讞讬讬转讜 讜讘讛诪转讜 砖谞讬讛诐, 讜讗驻讬诇讜 讛讻讬 讻讬讜谉 砖讗讬谞讜 讘专讜专 砖讬讛讗 讘讻诇 讗讞讚 诪讛诐, 诇讗 诪注讬讬诇 谞驻砖讬讛 诇讛拽讚讬砖 诪讛 砖讛讜讗 讘住驻拽, 讜诇讗 讛拽讚讬砖 讗诇讗 诪讛 砖讛讜讗 讘讛诪讛 讜讚讗讬转, 讗讜 讞讬讛 讜讚讗讬转, 讜讛专讗砖讜谉 谞专讗讛 诇讬 注讬拽专.





专讬讟讘"讗

诪转谞讬' 住转诐 谞讚专讬诐 诇讛讞诪讬专 讜驻讬专讜砖诐 诇讛拽诇 讻讬爪讚 讗诪专 讛专讬 注诇讬 讻讘砖专 诪诇讬讞 讻讬讬谉 谞住讱 讗诐 讘砖诇 砖诪讬诐 谞讚专 讗住讜专 讜讗诐 讘砖诇 注"讝 诪讜转专 讜讗诐 住转诐 讗住讜专 注讚 转专讜诪转 讛诇砖讻讛. 讬砖 砖驻讬专砖讜 住转诐 谞讚专讬诐 砖讬砖 诇驻专砖诐 诇讛讬转专 讗讜 诇讗讬住讜专 讚谞讬谉 讗讜转诐 诇讛讞诪讬专 讗祝 注诇 驻讬 砖讛讬讛 讗驻砖专 诇讚讜谉 驻讬专讜砖谉 诇讛拽诇 讜诪驻专砖 转谞讗 讜讗讝讬诇 讻讬爪讚 诪讬 砖讗诪专 讛专讬 注诇讬 讻讻专 讝讛 讻讘砖专 诪诇讬讞 讗讜 讻讬讬谉 谞住讱 讗诐 讗诪专 讘驻讬专讜砖 讻讘砖专 诪诇讬讞 砖诇 拽专讘谉 讜讻讬讬谉 谞住讱 砖诇 诪讝讘讞 砖讛诐 讻讚讘专 讛谞讚讜专 讛"讝 讗住讜专 砖讛专讬 转诇讛 谞讚专讜 讘讚讘专 讛谞讚讜专 讜讗诐 讗诪专 讘驻讬专讜砖 讻讘砖专 诪诇讬讞 砖诇 注讘讜讚转 讻讜讻讘讬住 讗讜 讻讬讬谉 谞住讱 砖诇 注讘讜讚转 讻讜讻讘讬诐 讛专讬 讝讛 诪讜转专 诪驻谞讬 砖转诇讛 谞讚专讜 讘讚讘专 讛讗住讜专 讗讬住讜专 讙讘专讗 讜讛讜讬 讻讗讜诪专 讻讘砖专 讞讝讬专 讜讗驻讬诇讜 诪砖讜诐 讬讚讜转 诇讬讻讗 讻讚转谞谉 讘专讬砖 驻专拽讬谉 [讚祝 讬讙:] 讜讗诐 讗诪专 住转诐 讻讘砖专 诪诇讬讞 讗讜 讻讬讬谉 谞住讱 讜诇讗 驻讬专砖 讬讜转专 讗注"驻 砖讛讬讛 讗驻砖专 诇驻专砖 住转诪讜 诇讛拽诇 讚讻讘砖专 诪诇讬讞 讜讻讬讬谉 谞住讱 砖诇 注讘讜讚转 讻讜讻讘讬诐 拽讗诪专 讗驻"讛 讚谞讬谉 讗讜转讜 诇讛讞诪讬专 讜讗讜诪专讬诐 讚讘砖诇 砖诪讬诐 拽讗诪专 讜讛讜讗 讗住讜专 讜讻谉 讗转讛 诪驻专砖 讘谞讜讚专 讘讞专诐 讜讘诪注砖专 讜讘转专讜诪讛 讻讚诪驻专砖 转谞讗 讜讗讝讬诇 讜讛讚专 诪驻专砖 转谞讗 注谞讬谉 讗讞专 讚诇讗 砖讬讬讱 讘专讬砖讗 讻诇诇 讜讛讬讬谞讜 谞讚专 讘讞专诐 讜讗诪专 诇讗 谞转讻讜讜谞转讬 讗诇讗 诇讞专诪讜 砖诇 讬诐 砖讗注"驻 砖谞讚专 住转诐 讜讛讬讜 讚谞讬谉 讗讜转讜 诇讛讞诪讬专 注诇 讛住转诐 讗诐 驻讬专砖 诇讛拽诇 砖讛讜讗 谞讗诪谉 讜讗讬谞讜 爪专讬讱 砖讗诇讛 诇住转讜专 谞讚专讜 讻讚诪驻专砖 讜讗讝讬诇 讜诇讗 诪讞讜讜专 讛讗 驻讬专讜砖讗 砖驻讬专 讞讚讗 讚诇讗 讗转讬 砖驻讬专 诇讬砖谞讗 讚拽转谞讬 讜驻讬专讜砖谉 诇讛拽诇 讜讛讜"诇 诇诪转谞讬 讗注"驻 砖讗驻砖专 诇驻专砖诐 诇讛拽诇 讜转讜 讻讬讜谉 讚讛讗讬 讻诇诇讗 讚住转诐 讞专诪讬诐 诇讛讞诪讬专 讜驻讬专讜砖诐 诇讛拽诇 诇讗 拽讗讬 讗讘讘讗 讚谞讚专 讘讞专诐 讜讻讜' 讻讬 讛讚专 拽转谞讬 诇讬讛 转谞讗 谞讚专 讘讞专诐 讜讗诪专 诇讗 谞转讻讜讜谞转讬 讗诇讗 诇讻讱 讛讜"诇 诇转谞讗 诇诪转谞讬 讘讛讚讬讗 讛"讝 谞讗诪谉 讚讛讗 注讚 讛砖转讗 诇讗 讗讬讬专讬 讘讛讗讬 讚讬谞讗 讜讗注"讙 讚拽讗 转谞讬 讜注诇 讻诇谉 讗讬谉 谞砖讗诇讬谉 诇讞讻诐 讛讜"诇 诇诪转谞讬 注诇 讻诇诐 讘诇讗 讜讬"讜 诇讻讱 讬砖 诇驻专砖 讚讻诇诇讗 讚专讬砖讗 讚住转诐 谞讚专讬诐 诇讛讞诪讬专 讜驻讬专讜砖谉 诇讛拽诇 讗讻讜诇讛讜 讘讘讬 讚诪转谞讬' 拽讗讬 讜讛讻讬 驻讬专讜砖' 住转诐 谞讚专讬诐 砖讬砖 诇讛诐 砖转讬 诪砖诪注讬讜转 诇拽讜诇讗 讜诇讞讜诪专讗 讜诇讗 讗诪专 讛谞讜讚专 诪讛 讛讬转讛 讻讜讜谞转讜 讚谞讬谉 讗讜转讜 诇讛讞诪讬专 讗讘诇 讗诐 驻讬专砖 砖讛讬转讛 讻讜讜谞转讜 诇讛转讬专讗 讚谞讬谉 讗讜转讜 诇讛拽诇 讜诪注讬拽专讗 驻专讬砖 转谞讗 讻讬爪讚 住转诐 谞讚专讬诐 诇讛讞诪讬专 谞讚专 讘讘砖专 诪诇讬讞 讜讻讜' 讜讗诐 住转诐 讗住讜专 讜讛讚专 驻专讬砖 讜讻讬爪讚 驻讬' 诇讛拽诇 谞讚专 讘讞专诐 讜讗诪专 诇讗 谞转讻讜讜谞转讬 讗诇讗 诇讞专诪讜 砖诇 讬诐 讚讛谞讬 转讜诇讬谉 诇讛拽诇 讜诇讗 讗爪讟专讬讱 诇驻专讜砖讬 砖讛讜讗 谞讗诪谉 讚讻讘专 驻专讬砖 讛讻讬 讘讻诇诇讗 讚专讬砖讗 讚拽转谞讬 讜驻讬专讜砖诐 诇讛拽诇 讜注诇讛 拽讗讬 讜转谞讗 专讘讜转讗 讗砖诪注讬谞谉 讘转专讜讬讬讛讜 讘讘讬 讚讘住转诐 谞讚专讬诐 诇讛讞诪讬专 讗砖诪注讬谞谉 专讘讜转讗 讚讬讬谉 谞住讱 砖讛专讬 诇砖讜谉 讝讛 注诇 讛专讜讘 讘驻讬 讘谞讬 讗讚诐 注诇 砖诇 注讘讜讚转 讻讜讻讘讬诐 讛讜讗 谞讗诪专 讜讗驻讬' 讛讻讬 转讜诇讬谉 诇讛讞诪讬专 诪谉 讛住转诐 讚讘砖诇 砖诪讬诐 拽讗诪专 讜讻诇 砖讻谉 讘讗讜诪专 讘讞专诐 砖讗讬谉 转讜诇讬谉 诪谉 讛住转诐 讘讞专诪讜 砖诇 讬诐 讜诇讗 讘讞专诪讬 讻讛谞讬诐 讜住讬驻讗 讗砖诪注讬谞谉 专讘讜转讗 讚讻讬 驻专讬砖 谞讚专讬讛 诇讛拽诇 讗驻讬' 讘讚讘专 专讞讜拽 讻讙讜谉 讞专诪讜 砖诇 讬诐 讜拽专讘谉 砖诇 诪诇讻讬诐 讜注爪诐 砖讛谞讬讞 讘讘讬转 砖讜诪注讬谉 诇讜 讚讗讬住讜专讗 讚谞驻砖讬讛 讛讜讗 讜拽讜诇专 转诇讜讬 讘爪讜讗专讜 讜讚讜拽讗 讘讛谞讬 砖讛诐 讘讻诇诇 诇砖讜谞讜 讗祝 注诇 驻讬 砖讛诐 讘讚专讱 专讞讜拽 讚讻讬讜谉 砖诪砖诪注讜转 讛诇砖讜谉 讻谉 讜谞砖诪注 讻谉 诪诪讛 砖讛讜爪讬讗讜 讘驻讬讜 诇讗 讞砖讬讘讬 讚讘专讬诐 砖讘诇讘 讗讘诇 讻砖讛讜讗 诪驻专砖 讘谞讚专讜 讜砖讘讜注转讜 注谞讬谉 砖讗讬谞讜 讘讻诇诇 诇砖讜谞讜 讜讗注"驻 砖讗谞讜 诪讗诪讬谞讬诐 讗讜转讜 讘讻讱 砖讻讱 讛讬转讛 讻讜讜谞转讜 讗讬谉 驻讬专讜砖讜 讻诇讜诐 砖讻诇 砖讗讬谞讜 讘讻诇诇 诇砖讜谞讜 讗祝 注诇 驻讬 砖讛讬讛 讘诇讘讜 讗讬谞讜 讻诇讜诐 讚讚讘专讬诐 砖讘诇讘 讗讬谞诐 讚讘专讬诐 讜讘注讬谞谉 驻讬讜 讜诇讘讜 砖讜讬诐 讜讻讛讛讬讗 讚讗诪专讬谞谉 讛转诐 讘砖讘讜注讜转 [讚祝 讻讜:] 讙诪专 讘诇讘讜 诇讛讜爪讬讗 驻转 讞讟讬谉 讜讛讜爪讬讗 驻转 砖注讜专讬诐 诪讜转专 诪讛"讟 讛讜讗 砖讗讬谉 驻讬讜 讜诇讘讜 砖讜讬诐 讻讚讗讬转讗 讛转诐 砖讛专讬 讘诇讘讜 讛讬讛 诇讜诪专 讞讟讬诐 讜谞讻砖诇 诇讜 诇砖讜谞讜 讜讗诪专 砖注讜专讬诐 讜讘砖注讜专讬诐 诪讜转专 砖诇讗 谞转讻讜讜谉 诇讜 讗驻讬' 诇讗诪讬专讛 讜讘讞讟讬诐 诪讜转专 诇驻讬 砖诇讗 讛讜爪讬讗诐 讘驻讬讜 讜讚讘专讬诐 砖讘诇讘 讗讬谞诐 讚讘专讬诐 讜讻讘专 讛讗专讻转讬 讘讝讛 讘诪住讻转 拽讚讜砖讬谉 讘驻' 讛讗讬砖 诪拽讚砖讬 讜讛讜讬 讬讜讚注 讚谞讚专 讜砖讘讜注讛 讜讞专诐 讘讚讘专 讝讛 讚讬谞诐 砖讜讛:



讛专讬 注诇讬 讻诪注砖专 讗诐 讻诪注砖专 讘讛诪讛 谞讚专. 讗住讜专 驻讬' 讚诪注砖专 讘讛诪讛 讚讘专 讛谞讚讜专 讛讜讗 砖讗讬谞讜 拽讚讜砖 注讚 砖讬拽专讗谞讜 注砖讬专讬 讻讚讻转讬讘 讛注砖讬专讬 讬讛讬讛 拽讚砖:



讜讗诐 讻诪注砖专 讚讙谉 讛"讝 诪讜转专. 讜讗驻讬' 诇专"诪 讚住讘专 诪注砖专 专讗砖讜谉 讗住讜专 诇讝专讬诐 讗讬谞讜 讚讘专 讛谞讚讜专 讚注讚 砖诇讗 讛驻专讬砖讜 讗讬住讜专讜 讘转讜讻讜 讗诇讗 砖诪讞讜住专 讛驻专砖讛:



讛专讬 注诇讬 讻转专讜诪讛 讗诐 讻转专讜诪转 讛诇砖讻讛. 驻讬' 砖拽诇讬诐 砖讘讻诇 砖谞讛 讛砖谞讜讬讬诐 讘诪住' 砖拽诇讬诐 讜讛诐 讚讘专 讛谞讚讜专 讛"讝 讗住讜专:



讜讗诐 讘砖诇 讙讜专谉 诪讜转专. 讚讛讬讬谞讜 转专讜诪讛 讙讚讜诇讛 砖讗讬谞讜 讚讘专 讛谞讚讜专 讚讘诇讗 拽专讬讗转 砖诐 诪转住专讗 讚讛讜讬 讻诇 讛讻专讬 讟讘诇 诪讞诪转讛 讜诇驻讬讻讱 诪讜转专:



讜讗诐 住转诐 讗住讜专. 砖转讜诇讬谉 讘转专讜诪转 讛诇砖讻讛 讗注"讙 讚诇讗 砖讻讬讞 讻讜诇讬 讛讗讬 讚讘专讬 专"诪:





驻讬专讜砖 讛专讗"砖

诪转谞讬' 住转诐 谞讚专讬诐 诇讛讞诪讬专 讜驻讬专讜砖谉 诇讛拽诇. 讻诇讜诪专 讗注"讙 讚讻砖驻讬专砖 讚讘专讬讜 讗讝诇讬谞谉 讘转专 驻讬专讜砖谉 讗诐 住转诐 讗讝诇讬谞谉 诇讞讜诪专讗 讚住转诐 讛谞讜讚专 讚注转讜 诇讗住讜专 诪讚诇讗 砖转拽:



讻讘砖专 诪诇讬讞. 讛讬讬谞讜 拽专讘谞讜转 讚讻转讬讘 注诇 讻诇 拽专讘谞讱 转拽专讬讘 诪诇讞:



讜讗诐 讻讞专诐 砖诇 讻讛谞讬诐 诪讜转专. 讗注"讙 讚讘讞专诪讬 讻讛谞讬诐 诪讜注诇讬谉 注讚 砖讬讘讜讗讜 诇讬讚讬 讻讛谞讬诐 讜讛讜讬 砖驻讬专 讚讘专 讛谞讚讜专 诪讻诇 诪拽讜诐 住转诐 讞专诪讬 讻讛谞讬诐 诪砖诪注 砖讻讘专 讘讗讜 诇讬讚讬 讻讛谉:



讜讗诐 讻诪注砖专 讘讛诪讛 谞讚专 讗住讜专. 讚讛讜讬 讚讘专 讛谞讚讜专 砖爪专讬讱 诇讛拽讚讬砖讜 讜讗讬谉 诪注砖专 讘讛诪讛 讗讜住专 讛讙讜专谉 讻诪注砖专 讚讙谉:



砖讗讬谉 讗谞砖讬 讙诇讬诇 诪讻讬专讬谉 转专讜诪转 讛诇砖讻讛. 诇驻讬 砖讛讬讜 专讞讜拽讬谉 诪讬专讜砖诇讬诐:



砖讗讬谉 讗谞砖讬 讙诇讬诇 诪讻讬专讬谉 讗转 讞专诪讬 讻讛谞讬诐. 讜讻诇 诪讛 砖讛讬讜 诪讞专讬诪讬谉 讛讬讜 诪驻专讬砖讬谉 诇讘讚拽 讛讘讬转 讜讻住讘讜专讬谉 砖讗讬谉 诇砖讜谉 讞专诐 谞讜驻诇 注诇 讚讘专 讗住讜专:



讙诪' 讜讛转谞谉 住驻拽 谞讝讬专讜转 诇讛拽诇. 诪砖谞讛 讛讬讗 讘驻"讚 讚讟讛专讜转 (诪砖谞讛 讬"讘) 讻讙讜谉 讚讗诪专 讛专讬谞讬 谞讝讬专 砖讬砖 讘讻专讬 讝讛 诪讗讛 讻讜专 讗讜 砖讗诪专 注诇 讛讻讜讬 讛专讬谞讬 谞讝讬专 砖讝讛 讞讬讛 讜讘讛诪讛 讻讚转谞谉 讘驻专拽 讞诪讬砖讬 [讚谞讝讬专] (讚祝 诇讚.):



讛诪拽讚讬砖 讞讬转讜 讜讘讛诪转讜. 驻讬' 讻诇 讞讬转讜 讜讘讛诪转讜:



专"讗 讗讜诪专 诇讗 讛拽讚讬砖 讗转 讛讻讜讬. 砖诇讗 讛讬讛 讚注转讜 讗诇讗 注诇 讜讚讗讬 讘讛诪讛:





讛诪讗讬专讬

讛诪砖谞讛 讛讞诪讬砖讬转 讜讛讻讜谞讛 讘讗 诇讘讗专 讘讛 注谞讬谉 讛讞诇拽 讛专讘讬注讬 讜讛讜讗 砖讗诪专 住转诐 谞讚专讬诐 诇讛讞诪讬专 讜驻讬专讜砖谉 诇讛拽诇 讻讬爪讚 讗诪专 讛专讬 注诇讬 讻讘砖专 诪诇讬讞 讜讻讬讬谉 谞住讱 讗诐 讘砖诇 砖诪讬诐 谞讚专 讗住讜专 讜讗诐 砖诇 注讘讜讚讛 讝专讛 诪讜转专 讜讗诐 住转诐 讗住讜专讬谉 讛专讬 注诇讬 讻讞专诐 讗诐 讻讞专诐 砖诇 砖诪讬诐 讗住讜专 讜讗诐 砖诇 讻讛谞讬诐 诪讜转专 讜讗诐 住转诐 讗住讜专 讛专讬 注诇讬 讻诪注砖专 讗诐 讻诪注砖专 讘讛诪讛 谞讚专 讗住讜专 讜讗诐 讻砖诇 讚讙谉 诪讜转专 讜讗诐 住转诐 讗住讜专 讛专讬 注诇讬 讻转专讜诪讛 讗诐 讻转专讜诪转 讛诇砖讻讛 谞讚专 讗住讜专 讜讗诐 砖诇 讙讜专谉 诪讜转专 讜讗诐 住转诐 讗住讜专 讚讘专讬 专' 诪讗讬专 讜讞讻诪讬诐 讗讜诪专讬诐 住转诐 转专讜诪讛 讘讬讛讜讚讛 讗住讜专讛 讜讘讙诇讬诇 诪讜转专转 砖讗讬谉 讗谞砖讬 讛讙诇讬诇 诪讻讬专讬诐 讗转 转专讜诪转 讛诇砖讻讛 住转诐 讞专诪讬诐 讘讬讛讜讚讛 诪讜转专讬谉 讜讘讙诇讬诇 讗住讜专讬谉 砖讗讬谉 讗谞砖讬 讛讙诇讬诇 诪讻讬专讬谉 讗转 讞专诪讬 讛讻讛谞讬诐 讗诪专 讛专"诐 驻讬专讜砖 讻讘专 拽讚诐 诇讱 砖讛谞讚专 诇讗 讬讛讬 讗诇讗 讘讚讘专 砖谞讚专 讜诪注砖专 讘讛诪讛 讗注"驻 砖诇讗 讬讘讬讗 讗诇讗 诇谞讚专 诇驻讬 砖拽讚讜砖转讜 讘讬讚 讗讚诐 讻诪讜 砖谞讘讗专 讘诪拽讜诪讜 讜诇讗讚诐 砖讬砖讬诐 讝讗转 讛讘讛诪讛 诪注砖专 讜转讛讬讛 拽专讘谉 讜砖讗专 讛讚讘专讬诐 诪讘讜讗专讬诐 讜讗讬谉 讛诇讻讛 讻专' 诪讗讬专:



讗诪专 讛诪讗讬专讬 住转诐 谞讚专讬诐 诇讛讞诪讬专 专"诇 砖讗诐 讛讬讛 诪转驻讬住 讘讚讘专 砖诇砖讜谉 讗讜转讜 讚讘专 诪砖讜转祝 诇讚讘专 讛谞讚讜专 讜专讗讜讬 诇讗住讜专 讗讜 诇讚讘专 讛诪讜转专 诇讙诪专讬 讗讜 诇讚讘专 讛讗住讜专 诪爪讚 注爪诪讜 讜专讗讜讬 诇讛转讬专 讚谞讬谉 讗讜转讜 诇讛讞诪讬专 讜讬砖 讘注谞讬谉 讝讛 砖谞讬 诪讬谞讬谉 讗讞讚 砖讛诇砖讜谉 诪砖讜转祝 诇讙诪专讬 注讚 砖讛讜讗 诪讜谞讞 诇讗讜转诐 砖谞讬 讛注谞讬谞讬诐 讘砖讜讛 讜谞诪爪讗 住驻讬拽讜 诪砖注转 讚讘讜专讜 专"诇 砖讗祝 讘砖诇讗 讗诪专 讛讜讗 诪讗诇讬讜 诇讻讱 谞转讻讜谞转讬 讗谞讜 诪砖转讚诇讬诐 注诪讜 砖讬驻专砖 讜讗诐 讗讬谞讜 诪驻专砖讜 住转诪讜 讗住讜专 讜讝讛讜 砖讗诪专 住转诪谉 诇讛讞诪讬专 讜驻讬专讜砖谉 诇讛拽诇 讻诇讜诪专 砖讗谞讜 砖讜讗诇讬谉 讗讜转讜 讜讗诐 诪驻专砖 诇讛拽诇 诪讜讟讘 讜讗诐 诪驻专砖 诇讛讞诪讬专 讗讜 砖讗讬谞讜 讬讜讚注 诇驻专砖 讚谞讬谉 讗讜转讜 诇讛讞诪讬专 讜讻谉 讗诐 讗住专 注诇 讞讘讬专讜 讜诇讬转讬讛 拽诪谉 讚诇讬砖讬讬诇讬讛 讗讜住专讬谉 讗讜转讜 诇讝讛 诪谉 讛住转诐 讜讛砖谞讬 砖讛谞讞转 讛诇砖讜谉 讛专讗砖讜谞讛 讛讜讗 诇注谞讬谉 讛谞讚讜专 讜专讗讜讬 诇讗住讜专 讗诇讗 砖注诇 讚专讱 讛讝专讜转 讛讜讗 诪讜谞讞 诇讚讘专 讛诪讜转专 诇讙诪专讬 讗讜 讛讗住讜专 诪爪讚 注爪诪讜 讜讘讝讜 讗讬谉 讻讗谉 住驻拽 诪砖注转 讚讘讜专讜 讜讗讬谉 诪砖转讚诇讬谉 注诪讜 诇驻专砖 讗诇讗 砖讗诐 讗诪专 讛讜讗 诪讗诇讬讜 诇讗 谞转讻讜谞转讬 讗诇讗 诇讻讱 讚谞讬谉 讘讜 诇讚专讱 讛讗讞专转 讜诪注转讛 讛讜讗 诪转讞讬诇 讘诪讬谉 讛专讗砖讜谉 讜讗诪专 住转诐 谞讚专讬诐 专"诇 砖讗讬 讗驻砖专 诇讘专专 讚谞讬谉 讗讜转谉 诇讛讞诪讬专 讜驻讬专讜砖谉 诇讛拽诇 讗诐 讛讜讗 诪讘专专讛 诇讛拽诇 讻讬爪讚 讗诪专 讛专讬 注诇讬 讻讻专 讝讛 讻讘砖专 诪诇讬讞 讜讛专讬 砖讗驻砖专 诇驻专砖讜 注诇 讘砖专 讛拽专讘谞讜转 砖谞讗诪专 讘讛诐 注诇 讻诇 拽专讘谞讱 转拽专讬讘 诪诇讞 砖讛讜讗 讚讘专 讛谞讚讜专 讜注诇 讘砖专 诪诇讬讞 砖诇 注讘讜讚讛 讝专讛 砖讛讬讜 专讙讬诇讬诐 诇讛拽专讬讘 诇驻谞讬讛 讞转讬讻讜转 砖诇 讘砖专 诪诇讬讞 讜讗讬谉 诇讜诪专 砖讗讬谉 拽讜专讬谉 讘砖专 诪诇讬讞 讗诇讗 诇谞诪诇讞 讻诇 爪专讻讛 砖专讙讬诇讬诐 讛讬讜 讘讝诪谞诐 诇拽专讜讗 诪诇讬讞 讗祝 诪诇讬讞讛 诪讜注讟转 讜讻诪讜 砖讗诪专讜 转注谞讬转 诇' 讗' 讗讬讝讛讜 讘砖专 诪诇讬讞 讻诇 讝诪谉 砖讛讜讗 讻砖诇诪讬诐 讜讘转诇诪讜讚 讛诪注专讘 讗诪专讜 讛讚讗 讗诪专讛 诪诇讬讞 诇砖注讛 诪诇讬讞 讛讜讗 讝讛讜 诪诇讬讞 诇砖注讛 讻讛讚讬谉 讚转谞讬谞谉 讻讬爪讚 讛讜讗 注讜砖讛 谞讜转谉 讗转 讛讗讘专讬诐 注诇 讙讘讬 讛诪诇讞 讜讛讜驻讻谉 讗诪专 专' 讗讘讗 砖谞讬讗 讛讬讗 砖讗诐 诪砖讛讛 讗讜转谉 讛谉 谞诪诇讞讬谉 专' 讬讜讚讗 讗诪专 讛谞讜讟诇 讝转讬诐 诪谉 讛诪注讟谉 讟讜讘诇 讗讞转 讗讞转 讘诪诇讞 讜讗讜讻诇 讛讚讗 讗诪专讛 诪诇讬讞 诇砖注讛 诪诇讬讞 讛讜讗 讜讻谉 讘讬讬谉 谞住讱 砖讬砖 诇驻专砖讜 注诇 讬讬谉 砖诇 谞住讻讬诐 诇讗讬住讜专 砖讛专讬 讛讜讗 讚讘专 讛谞讚讜专 讗讜 注诇 讬讬谉 砖谞转谞住讱 诇注讘讜讚讛 讝专讛 讜诇讛讬转专 讜诪转讜讱 讻讱 砖讜讗诇讬谉 讗讜转讜 讗诐 讘砖诇 砖诪讬诐 谞讚专 讗住讜专 讜讗诐 讘砖诇 注讘讜讚讛 讝专讛 诪讜转专 讜讗诐 住转诐 讻讙讜谉 砖讗讬谞讜 讬讜讚注 诇讘专专 讗讜 砖讗住专 注诇 讞讘讬专讜 讜讛诇讱 讚谞讬谉 讗讜转讜 诇讛讞诪讬专:



讗诪专 讛专讬 注诇讬 讞专诐 讛专讬 讛讚讘专 诪讜讘谉 诇讞专诐 砖诇 讘讚拽 讛讘讬转 讗讜 诇住转诐 讞专诐 砖讛讜讗 砖诇 讻讛谞讬诐 讜诇驻讬讻讱 讗诐 讘讞专诐 砖诇 砖诪讬诐 专"诇 砖诇讘讚拽 讛讘讬转 讗住讜专 砖讛专讬 讚讘专 讛谞讚讜专 讛讜讗 讜讗诐 讘砖诇 讻讛谞讬诐 诪讜转专 砖讗注"驻 砖讚讘专 讛谞讚讜专 讛讜讗 诪讻诇 诪拽讜诐 讚讘专 讛诪讜转专 诇讙诪专讬 讛讜讗 砖讻诇 砖讘讗 诇讬讚 讻讛谉 讛专讬 讛讜讗 诪诪讜谞讜 诇讙诪专讬 诇讻诇 讚讘专 讻讞讜诇讬谉 讙诪讜专讬谉 讜讜讚讗讬 讻诇 砖谞转讻讜谉 诇讞专诪讬 讻讛谞讬诐 诇讗 谞转讻讜谉 讗诇讗 诇讝诪谉 砖讘讗 诇讬讚 讻讛谉 讜讗诐 住转诐 讗住讜专 讻诪讜 砖驻讬专砖谞讜 讘专讗砖讜谞讛:



讛专讬 讛讜讗 注诇讬 讻诪注砖专 讜讛专讬 讛讚讘专 诪讜讘谉 诇诪注砖专 讘讛诪讛 砖讛讜讗 讚讘专 讛谞讚讜专 讻诪讜 砖讘讬讗专谞讜 讘驻专拽 专讗砖讜谉 讘砖诪讜注转 讘注讬拽专讜 拽讗 诪转驻讬住 讜讻讜' 讗讜 诇诪注砖专 讚讙谉 专"诇 诪注砖专 专讗砖讜谉 砖讛讜讗 诪讜转专 诇讝专讬诐 讗讜 讗祝 诇专' 诪讗讬专 砖讗讜住专讜 诇讝专讬诐 讻讚讗讬转讗 讘驻专拽 讛注专诇 诪驻谞讬 砖讛讜讗 讻讚讘专 讛讗住讜专 诪注爪诪讜 砖讚讬谞讜 讻讞诇转 讗讛专谉 讜转专讜诪转讜 注诇 讛讚专讱 砖讘讬讗专谞讜 讘驻' 专讗砖讜谉 讘砖诪讜注讛 砖讛讝讻专谞讜 讜诇驻讬讻讱 讗诐 讘诪注砖专 讘讛诪讛 谞讚专 讗住讜专 讗诐 讘诪注砖专 讚讙谉 诪讜转专 讗诐 住转诐 讗住讜专 注诇 讛讚专讱 砖讘讬讗专谞讜:



讛专讬 讛讜讗 注诇讬 讻转专讜诪讛 讜讛专讬 讛讚讘专 诪讜讘谉 诇转专讜诪转 讛诇砖讻讛 砖讛讜讗 讚讘专 讛谞讚讜专 诇爪讜专讱 讛拽专讘谞讜转 讜诇转专讜诪转 讛讙讜专谉 砖讛讜讗 讗住讜专 诪爪讚 注爪诪讜 讜讗讬谞讜 拽专讜讬 讚讘专 讛谞讚讜专 讻诪讜 砖讘讬讗专谞讜 讘讞诇转 讗讛专谉 讜转专讜诪转讜 讜诇驻讬讻讱 讗诐 讘转专讜诪转 讛诇砖讻讛 谞讚专 讗住讜专 讗诐 讘砖诇 讙讜专谉 诪讜转专 讜住转诪讜 讗住讜专 讻诪讜 砖讘讬讗专谞讜 讘讞讘专讜转讬讛:



讜讞讻诪讬诐 讗讜诪专讬诐 住转诐 转专讜诪讛 讘讬讛讜讚讛 讗住讜专 砖讛讬讜 住诪讜讻讬诐 诇讘讬转 讛诪拽讚砖 讬讛讬讜 专讙讬诇讬诐 讘诇砖讜谞诐 诇讛讝讻讬专 转专讜诪转 讛诇砖讻讛 转诪讬讚 讜讬砖 诇讞讜砖 砖讗祝 讛诐 谞讜讚专讬诐 讘讛 讻讘转专讜诪转 讙讜专谉 讗讘诇 讘讙诇讬诇 诪讜转专 砖讗讬谉 讘谞讬 讙诇讬诇 诪讻讬专讬谉 转专讜诪转 讛诇砖讻讛 专"诇 砖讗讬谉 专讙讬诇讬谉 讘讛 讜诪谉 讛住转诐 讗讬谉 诪转讻讜谞讬诐 讗诇讗 诇转专讜诪转 讙讜专谉 讜住转诐 讞专诪讬诐 讘讬讛讜讚讛 诪讜转专讬诐 砖专讙讬诇讬谉 讛诐 讘讞专诪讬 讻讛谞讬诐 讜砖诪讗 讗祝 讛诐 谞讜讚专讬诐 讘讛诐 讜讘讙诇讬诇 讗住讜专讬诐 砖讗讬谉 专讙讬诇讬谉 讘讞专诪讬 讻讛谞讬诐 讜住转诪谉 讗讬谉 诪转讻讜谞讬谉 讗诇讗 诇讘讚拽 讛讘讬转 砖讗祝 讘专讞讜拽 诪拽讜诐 讛讬讜 诪拽讚讬砖讬谉 诇讻讱 讜讻谉 讛诇讻讛:



讜诪讻讗谉 讗转讛 诇诪讚 诇讻讜诇诐 砖诇讗 谞讗诪专讜 讗诇讗 讘讝诪谉 讗讜 讘诪拽讜诐 砖讛诇砖讜谉 诪砖讜转祝 诇砖谞讬 讛注谞讬谞讬诐 讘砖讜讛 讗讘诇 讻诇 砖专讙讬诇讜转 讛诇砖讜谉 诇驻讬 讛讝诪谉 讗讜 诇驻讬 讛诪拽讜诐 诇讗讞讚 诪讛诐 讚谞讬谉 讘讛 讗诇讗 讗诐 讻谉 讛讜讗 诪讙诇讛 砖讻讜谞转讜 诇注谞讬谉 讛讗讞专 讜诪讻讗谉 谞专讗讛 诇讬 砖讗诐 讗诪专 注讻砖讜 讻讬讬谉 谞住讱 诪讜转专 砖讗讬谉 专讙讬诇讜转 讛诇砖讜谉 诇拽专讜讗 注讻砖讬讜 讬讬谉 砖诇 谞住讻讬诐 讬讬谉 谞住讱 讜讻谉 讘讻诇 讛讚讘专讬诐 讻诇诇 讙讚讜诇 讗诪专讜 讘谞讚专讬诐 讛诇讱 讗讞专 诇砖讜谉 讘谞讬 讗讚诐 讜驻讬专讜砖讜 讘讻诇 诪拽讜诐 讜讘讻诇 讝诪谉 讜讻谉 讗谞讜 诇诪讚讬谉 诪讻讗谉 诇讻诇 讗诇讜 砖诪拽讚讬砖讬谉 住转诐 专"诇 讛专讬谞讬 诪谞讬讞 讘讬转 讝讛 讗讜 住驻专讬诐 讗诇讜 讻讱 讜讻讱 诇讛拽讚砖 讗注"驻 砖住转诐 讛拽讚砖 诇讘讚拽 讛讘讬转 讜讛诪拽讚讬砖 诇讘讚拽 讛讘讬转 讘讝诪谉 讛讝讛 讘讛诪讛 转注拽专 驻讬专讜转 讻住讜转 讜讻诇讬诐 讬专拽讘讜 讜讻讜' 讗讜 砖讬讞诇诇诐 注诇 诪注讜转 讗讜 注诇 砖讜讛 驻专讜讟讛 讜讛诪注讜转 讗讜 讛驻专讜讟讛 讛讜诇讻讬诐 诇讗讘讜讚 讘讝诪谉 讛讝讛 讗讬谞讜 讻谉 讗诇讗 住转诪讜 诇注谞讬讬诐 讜讻谉 讛住讻讬诪讜 讘讛 注诪讬 诪讙讚讜诇讬 讛讚讜专:

讜讛转谞谉 住驻拽 谞讝讬专讜转 诇讛拽诇: 驻讬' 诪砖谞讛 讛讬讗 讘驻"讚 讘诪住讻转 讟讛专讜转 讗讬诇讜 住驻拽讜转 砖讬讛专讜 讞讻诪讬诐 讻讜' 注讚 住驻拽 谞讝讬专讜转 讟讛讜专 讜驻专讜砖讛 讻讚转谞谉 讘谞讝讬专 讘驻' 讘"砖 讛讬讜 讛诇讻讬谉 讘讚专讱. 讜讘讗 讗讞讚 讻谞讙讚谉 讜讗诪专 讗讞讚 讛专讬谞讬 谞讝讬专 砖讗讬谞讜 讛讜讗 讻讜' 注讚 讘"砖 讗讜诪专讬' 讻讜诇谉 谞讝讬专讬谉 讜讘"讛 讗讜诪专讬谉 讗讬谉 谞讝讬专 讗诇讗 诪讬 砖谞转拽讬讬诪讜 讚讘专讬讜 专,讟 讗讜诪专 讗讬谉 讗讞讚 诪讛谉 谞讝讬专 讛专转讬注 诇讗讞专讬讜 讗讬谞讜 谞讝讬专 专"砖 讗讜诪专 讬讗诪专 讗诐 讛讬' 讻讚讘专讬 讛专讬谞讬 谞讬讝专 讞讜讘讛. 讜讗诐 诇讗讜 讛专讬谞讬 谞讝讬专 谞讚讘讛. 驻讬' 讗诐 讛专转讬注 讗讜转讜 砖讛讬' 讘讗 讻谞讙讚谉 讜诇讗 谞讜讚注 诪讬 讛讜讗 讗讬谉 讗讞讚 诪讛谉 谞讝讬专 诪住驻讬拽讗 讗诇诪讗 住驻拽 谞讝讬专讜转 诇讛拽诇. 讜专"砖 驻诇讬讙 讜讗诪专 讚讬讛讬' 谞讝讬专 诪住驻讬拽讗 讜讬转谞讛 注诇 谞讝讬专讜转讜 讻讚讬 砖讬讜讻诇 诇讛讘讬讗 拽专讘谉:

诪转谞讬' 住转诐 谞讚专讬诐 诇讛讞诪讬专 讜驻讬专讜砖诐 诇讛拽诇. 讬砖 诪驻专砖讬诐 讗祝 注诇 讙讘 讚住转诐 谞讚专讬诐 诇讛讞诪讬专 驻讬专讜砖诐 诇讛拽诇 砖讗诐 讗诪专 讻讘砖专 诪诇讬讞 讜讗讞专 讻讱 谞砖讗诇 讗讬讝讛 讘砖专 诪诇讬讞 讜讗诪专 讻讘砖专 诪诇讬讞 砖诇 注讘讜讚讛 讝专讛 诪讗诪讬谞讬谉 讗讜转讜 讜诪讜转专. 讜讛拽砖讜 注诇 驻讬专讜砖 讝讛 讘转讜住' 砖讗诐 讻谉 讛讬讛 诇讜 诇讜诪专 讻诪讜 讘住诪讜讱 谞讚专 讘讞专诐 讜讗诪专 诇讗 谞讚专转讬 讗诇讗 讘讞专诪讜 砖诇 讬诐 讜讻讗谉 谞诪讬 讛讬讛 诇讜 诇讜诪专 谞讚专 讘讘砖专 诪诇讬讞 讜讗诪专 诇讗 谞讚专转讬 讗诇讗 讘讘砖专 诪诇讬讞 砖诇 注讘讜讚讛 讝专讛. 讜驻讬专砖讜 讛诐 讝"诇 住转诐 谞讚专讬诐 诇讛讞诪讬专 讗祝 注诇 驻讬 砖讬砖 诇驻专砖诐 诇讛拽诇. 讜讗讬谞讜 诪讞讜讜专 讘注讬谞讬 砖讗诐 讻谉 诇诪讛 诇讬 诇诪转谞讬 讻诇诇 讜驻讬专讜砖诐 诇讛拽诇 讻讬讜谉 讚拽转谞讬 住转诪谉 诇讛讞诪讬专 讘讬讚讜注 砖讬砖 诇驻专砖诐 诇讛拽诇 砖讗诐 诇讗 讻谉 诇讗 讛讬讛 讝讛 讞讜诪专 讗诇讗 讛讻专讞. 讜讻诇砖讜谉 讛专讗砖讜谉 谞专讗讛 诇讬. 讜诪讛 砖讞讝专 讘住诪讜讱 谞讚专 讘讞专诐 讜讗诪专 诇讗 谞讚专转讬 讗诇讗 讘讞专诪讜 砖诇 讬诐 讜讻讜诇讛讜 讗讬谞讱 讚拽转谞讬 讘住诪讜讱 诇讗 讞讝专 讜砖谞讗诐 讗诇讗 讘砖讘讬诇 讚讘专 砖讞讚砖 讘讛诐 讚讗讬 诇讗 转谞讗 讛讻讬 讛讬讬转讬 讗讜诪专 讚讜拽讗 讘谞讜讚专 讘讘砖专 诪诇讬讞 讜讗诪专 诇讗 谞转讻讜讜谞转讬 讗诇讗 讘讘砖专 砖诇 注讘讜讚讛 讝专讛 诇驻讬 砖讚专讻谉 砖诇 讘谞讬 讗讚诐 诇拽专讜转 讝讛 讜讝讛 讘砖专 诪诇讬讞 讜讗讬 谞诪讬 讘转专讜诪讛 讜讘诪注砖专. 讗讘诇 讘谞讜讚专 讘拽专讘谉 讜讗诪专 诇讗 谞转讻讜讜谞转讬 讗诇讗 诇拽专讘谞讜转 诪诇讻讬诐 讜注爪诪讬 拽专讘谉 讜讗诪专 诇讗 谞转讻讜讜谞转讬 讗诇讗 诇注爪诐 讗讞讚 砖讛谞讞转讬 讘转讜讱 讘讬转讬 诇讛讬讜转 谞讜讚专 讘讜 砖讗诇讜 讜讻讬讜爪讗 讘讗诇讜 讗讬谉 讚专讻谉 砖诇 讘专讬讜转 诇讛讬讜转 诪讚讘专讬诐 讘诇砖讜谉 讝讛 讗祝 注诇 驻讬 砖讛诇砖讜谉 讻讜诇诇 砖谞讬 讛注谞讬谞讬诐 讛讬讬转讬 住讘讜专 砖讗讬谞讜 谞讗诪谉. 诇驻讜诐 讻讱 爪专讬讱 诇讞讝讜专 讜诇砖谞讜转 讗诇讜 砖讗祝 讘讻注谞讬谉 讝讛 谞讗诪谉 讜讗诐 转诇诪讬讚 讞讻诐 讛讜讗 讗讬谞讜 爪专讬讱 砖讗诇讛 诇驻讬 砖讗讬谞讜 讞砖讜讚 诇砖拽专 讜讬讜讚注 讘讞讜诪专讜 砖诇 谞讚专 讜诇讗 讬拽诇 专讗砖 讘谞讚专讬诐. 讜讗诐 注诐 讛讗专抓 讛讜讗 谞砖讗诇讬谉 诇讜 讜诪讞诪讬专讬谉 注诇讬讜. 讜转讚注 诇讱 砖讗诐 讗讬 讗转讛 讗讜诪专 讻谉 讗诇讗 讻驻讬专讜砖 讛转讜住' 讗诪讗讬 砖讘拽讬谞讛讜 诇讘砖专 诪诇讬讞 讜诪注砖专 讜转专讜诪讛 讚谞拽讟 诇注讬诇 讜谞拽讟 讛砖转讗 拽专讘谉 讜注爪诪讬 讜讗砖转讬 诇讬转谞讬 谞讚专 讘讘砖专 诪诇讬讞 讜讗诪专 诇讗 谞转讻讜讜谞转讬 讗诇讗 讘砖诇 注讘讜讚讛 讝专讛 讗诇讗 讜讚讗讬 讻讚讗诪专谉. 讜诪住转讘专讗 诇讬 谞诪讬 讚讘讗讜转谉 讚讜拽讗 讛讜讛 砖注诐 讛讗专抓 爪专讬讱 砖讗诇讛 讜诪讞诪讬专讬谉 注诇讬讜 讗讘诇 讘谞讜讚专 讘转专讜诪讛 讜讗诪专 诇讗 谞转讻讜讜谞转讬 讗诇讗 诇转专讜诪转 讛讙讜专谉 讗驻讬诇讜 讘注诐 讛讗专抓 诪讜转专 讜讗讬谉 爪专讬讱 砖讗诇讛 诇驻讬 砖讗讬谉 讻讗谉 讞砖砖 讛注专诪讛 砖讻谉 讚专讻谉 砖诇 讘谞讬 讗讚诐 诇拽专讜转 转专讜诪转 讛讙讜专谉. 讗讘诇 讛转诐 砖讻讘专 讙诇讛 诇谞讜 砖谞转讻讜讜谉 诇讛注专讬诐 讜诇讛讜爪讬讗 讚讘专讬讜 讘诇砖讜谉 砖讬讟注讜 讘讜 讛砖讜诪注讬诐 讛讜讗 讛讻谞讬住谞讜 讘讞砖砖 讝讛 讜诇驻讬讻讱 讘注诐 讛讗专抓 爪专讬讱 砖讗诇讛. 讜讘讛讗 诪讬转专爪讗 诇讬 拽讜砖讬讗 讗讞专讬转讬 诪讗讬 砖谞讗 讻讬 讗诪专 诇讗 谞转讻讜讜谞转讬 讗诇讗 诇拽专讘谞讜转 诪诇讻讬诐 砖讛诇砖讜谉 诪讬讛讗 讻讜诇诇 讗讜转讜 讜讛诇讗 讗驻讬诇讜 讗诪专 讘讛驻讱 诪讛 砖讛讜爪讬讗 讘砖驻转讬讜 谞讗诪谉 讚讛讗 谞转讻讜讜谉 诇讛讜爪讬讗 驻转 讞讟讬诐 讜讛讜爪讬讗 驻转 砖注讜专讬诐 驻转 砖注讜专讬诐 讜讛讜爪讬讗 驻转 讞讟讬诐 驻讟讜专 讚驻讬讜 讜诇讘讜 砖讜讬谉 讘注讬谞谉. 讜谞转讻讜讜谉 诇讜诪专 砖诇诪讬诐 讜讗诪专 注讜诇讛 诇讗 讗诪专 讻诇讜诐 讻讚转谞谉 讘驻专拽 讙' 砖诇 诪住讻转 转专讜诪讜转, 讗诇讗 砖讻讗谉 专讬注 讟驻讬 讚讛讜讗 诪讜讚讛 讚驻讬讜 讜诇讘讜 砖讜讬谉 讘讗讜转讜 讚讘专 讗诇讗 砖讛讬讛 讘诇讘讜 诇驻专砖讜 讘注谞讬谉 砖讗讬谉 讚专讻谉 砖诇 讘谞讬 讗讚诐 诇讛讜爪讬讗讜 讘讗讜转讜 诇砖讜谉 讘讻讬 讛讗 讛讜讗 讚讗爪讟专讬讱 讟驻讬 诇讗砖诪讜注讬谞谉. 讜讗驻讬诇讜 讛讻讬 讘转诇诪讬讚 讞讻诐 讗讬谉 爪专讬讱 砖讗诇讛 讻诇诇 讚诪讻诇 诪拽讜诐 讛专讬 讝讛 讘讻诇诇 诇砖讜谞讜 讜诇讗 讛讜讜 讚讘专讬诐 砖讘诇讘. 讜讘讛讗 讛讜讗 讚爪专讬讱 注诐 讛讗专抓 砖讗诇讛 诇讞讻诐 讜诇讗 讘讗诪专 诇讗 谞转讻讜讜谞转讬 讗诇讗 诇转专讜诪转 讛讙讜专谉. 讻谉 谞专讗讛 诇讬 讗祝 注诇 驻讬 砖专讗讬转讬 诇诪拽爪转 讛诪驻专砖讬诐 砖驻讬专砖讜 讚讗驻讬诇讜 讘讗讜诪专 讛专讬 注诇讬 讻诪注砖专 讜讗诪专 诇讗 谞转讻讜讜谞转讬 讗诇讗 诇诪注砖专 讚讙谉 讘注诐 讛讗专抓 爪专讬讱 砖讗诇讛. 讛专砖讘"讗 讝"诇.  
讜讛专谞讘"讬 讝"诇 讛拽砖讛 注讜讚 注诇 驻讬专讜砖 专讗砖讜谉 讜讝讛 诇砖讜谞讜: 讬砖 诪讬 砖驻讬专砖 讜驻讬专讜砖谉 诇讛拽诇 讗祝 注诇 驻讬 砖讬砖 诇驻专砖 讗讜转谉 诇讛拽诇 讻讚拽转谞讬 讜讗讝讬诇. 讻讬爪讚 讗诪专 讛专讬 注诇讬 讻讘砖专 诪诇讬讞. 驻讬专讜砖 讛专讬 注诇讬 讻讻专 讝讛 讻讘砖专 诪诇讬讞 讜讻讬讬谉 谞住讱. 讗诐 讘砖诇 砖诪讬诐 谞讚专 讗住讜专. 驻讬专讜砖 讚拽讗诪专 讘讛讚讬讗 讻讻专 讝讛 注诇讬 讻讘砖专 诪诇讬讞 砖诇 拽专讘谉 砖讛讬讜 诪诇讜讞讬诐 讻讚讻转讬讘 注诇 讻诇 拽专讘谞讱 转拽专讬讘 诪诇讞 讚讛砖转讗 谞讚专 讘驻讬专讜砖 讘讚讘专 讛谞讚讜专. 讜讗诐 讘砖诇 注讘讜讚讛 讝专讛 驻讬专讜砖 讚拽讗诪专 讘讛讚讬讗 讻讻专 讝讛 注诇讬 讻讘砖专 诪诇讬讞 砖诇 注讘讜讚讛 讝专讛 讜讻讬讬谉 谞住讱 砖诇 注讘讜讚讛 讝专讛 讛专讬 讝讛 诪讜转专 砖讛专讬 谞讚专 讘驻讬专讜砖 讘讚讘专 讛讗住讜专. 讜讗诐 住转诐 讗住讜专. 驻讬专讜砖 讚拽讗诪专 讛专讬 注诇讬 讻讘砖专 诪诇讬讞 讜讻讬讬谉 谞住讱 讜诇讗 驻讬专砖 讘讗讬讝讛 讗诐 讘砖诇 砖诪讬诐 讗诐 讘砖诇 注讘讜讚讛 讝专讛 讛专讬 讝讛 讗住讜专 讗祝 注诇 驻讬 砖讛讬讛 讗驻砖专 诇驻专砖 讗讜转谉 诇讛拽诇 讚讘砖诇 注讘讜讚讛 讝专讛 谞讚专 诪砖讜诐 讚住转诐 谞讚专讬诐 诇讛讞诪讬专. 讜诇讗 讚讗讬拽 讚讗诐 讻谉 讚讛讗讬 讜驻讬专讜砖谉 诇讛拽诇 讚拽转谞讬 讘专讬砖讗 讗祝 注诇 驻讬 砖驻讬专讜砖谉 诇讛拽诇 拽讗 讗诪专讬谞谉 讜诇讜诪专 讚住转诐 谞讚专讬诐 诇讛讞诪讬专 讗祝 注诇 驻讬 砖讬砖 诇驻专砖 讗讜转谉 诇讛拽诇 讗诐 讻谉 讻讬 讛讚专 拽转谞讬 住讬驻讗 谞讚专 讘讞专诐 讜讗诪专 诇讗 谞讚专转讬 讗诇讗 讘讞专诪讜 砖诇 讬诐 讛讜讛 诇讬讛 诇转谞讗 诇住讬讜诪讬 讜诇讜诪专 讛专讬 讝讛 谞讗诪谉 讚讛讗 讘讻讜诇讛 诪转谞讬转讬谉 诇讗 讗砖诪注讬谞谉 转谞讗 讛讗讬 讚讬谞讗 讚讘专讬砖讗 讗砖诪注讬谞谉 讚住转诐 谞讚专讬诐 诇讛讞诪讬专 讗祝 注诇 驻讬 砖讘讬讚谞讜 诇驻专砖 讗讜转谉 诇讛拽诇 讜讘住讬驻讗 讗砖诪注讬谞谉 讚讬谞讗 讗讞专讬谞讗 讚讗驻讬诇讜 讗诪专 讗讬讛讜 住转诐 讜讛讚专 驻讬专砖 诇谞讜 讛讜讗 注爪诪讜 注诇 诪讛 谞转讻讜讬谉 讘谞讚专讜 砖讛讜讗 谞讗诪谉 讜讗诐 讻谉 讛专讬 讛诇砖讜谉 讞住专 诇驻谞讬讱 讜讛讬讛 诇讜 诇讜诪专 讛专讬 讝讛 谞讗诪谉 讜诇砖讜谉 驻讬专讜砖谉 诇讛拽诇 诇讗 诪砖诪注 谞诪讬 讗祝 注诇 驻讬 砖驻讬专讜砖谉 诇讛拽诇. 讗诇讗 诪讞讜讜专转讗 讚诪讬诇转讗 讚讘讛讱 诪转谞讬转讬谉 转专讬 讚讬谞讬 诪讬转谞讬讗 讛讗讞讚 讚住转诐 谞讚专讬诐 诇讛讞诪讬专 讻诇 讝诪谉 砖讛讜讗 诇讗 讘讬讗专 讚讘专讬讜 讘砖注转 谞讚专讜 讗讜 砖诇讗 驻讬专砖 诇谞讜 讻讜讜谞转讜 讗讞专 讻讱. 讜讛讚专 转谞讬 讚讬谞讗 讗讞专讬谞讗 砖讗驻讬诇讜 讗诪专 住转诐 讜讛讬讛 诇谞讜 诇讚讜谞讜 诇讛讞诪讬专 讗诐 驻讬专砖 诇谞讜 诇讻讱 谞转讻讜讜谞转讬 谞讗诪谉. 讜砖谞讬 讚讬谞讬谉 讗诇讜 讻诇诇 诇谞讜 讛转谞讗 讘驻转讬讞转 讚讘专讬讜 讜讛讻讬 驻讬专讜砖诐. 住转诐 谞讚专讬诐 诇讛讞诪讬专 讻诇 讝诪谉 砖讛讜讗 住转诐 讚讘专讬讜 讜诇讗 讛讜讚讬注谞讜 注诇 讗讬讝讛 讚讘专 谞讚专 谞讚讬谉 诇讛讞诪讬专. 讜驻讬专讜砖谉 诇讛拽诇 讻诇讜诪专 讜讗驻讬诇讜 讛讻讬 砖讛讜讗 住转诐 讗转 讚讘专讬讜 讗诐 讗讞专 讻讱 讛讜讚讬注谞讜 注诇 诪讛 谞转讻讜讜谉 砖讜诪注讬谉 诇讜 讗驻讬诇讜 诇讛拽诇. 讻讬爪讚 驻讬专讜砖 住转诐 谞讚专讬诐 诇讛讞诪讬专 讛专讬 注诇讬 讻讘砖专 诪诇讬讞 讜讻讬讬谉 谞住讱 讜讻讜' 讜讗诐 住转诐 讗住讜专 讜讻谉 讻讜诇诐 注讚 谞讚专 讘讞专诐 讛诐 驻专讟讬诐 诇住转诐 谞讚专讬诐 诇讛讞诪讬专. 讜讗讞专 讻讱 讞讝专 诇驻专砖 诪讛讜 讜驻讬专讜砖谉 诇讛拽诇 讜讻讗讬诇讜 讗诪专 讜讻讬爪讚 驻讬专讜砖谉 诇讛拽诇 谞讚专 讘讞专诐 讜讗诪专 诇讗 谞讚专转讬 讗诇讗 讘讞专诪讜 砖诇 讬诐 谞讚专 讘拽专讘谉 讜讗诪专 诇讗 谞讚专转讬 讗诇讗 讘拽专讘谞讜转 诪诇讻讬诐 讜讻谉 讻讜诇诐. 讜注讻砖讬讜 讗讬谉 讞住专讜谉 讘诇砖讜谉 砖讬讛讗 爪专讬讱 诇讜诪专 讘住讜祝 讚讘专讬讜 讛专讬 讝讛 谞讗诪谉 注讚 讻讗谉. 
讜讛专讬"抓 讝"诇 讛拽砖讛 注讜讚 注诇 驻讬专讜砖 专讗砖讜谉 讜讝讛 诇砖讜谞讜: 住转诐 谞讚专讬诐 诇讛讞诪讬专. 讛讬讻讗 讚谞讚专 住转诐 讗讝诇讬谞谉 诇讞讜诪专讗 讜讗祝 注诇 讙讘 讚讗讬讻讗 诇诪转诇讬 诇拽讜诇讗. 讜驻讬专讜砖谉 诇讛拽诇. 讻诇讜诪专 讛讬讻讗 讚驻专讬砖 讘讛讚讬讗 讗讝诇讬谞谉 讘转专 诪讗讬 讚驻专讬砖 讜讗驻讬诇讜 讛讜讗 拽讜诇讗. 讻讬爪讚 讗诪专 讛专讬 注诇讬 讻讘砖专 诪诇讬讞. 驻讬专砖 讘砖注转 讛谞讚专 讻讘砖专 诪诇讬讞 砖诇 拽专讘谞讜转 讗住讜专. 讜讻谉 讗诐 讗诪专 讻讬讬谉 谞住讱 砖诪谞住讻讬谉 注诇 讙讘讬 讛诪讝讘讞 讜讻谉 讻讜诇谉 讗住讜专 讚讛砖转讗 讛转驻讬住 讘讚讘专 讛谞讚讜专. 讜讗诐 驻讬专砖 讘讛讚讬讗 讻讘砖专 诪诇讬讞 砖诇 注讘讜讚讛 讝专讛 讗讜 讻讬讬谉 谞住讱 砖诇 注讘讜讚讛 讝专讛 诪讜转专 诪砖讜诐 讚诪转驻讬住 讘讚讘专 讛讗住讜专 讜讗诪专讬谞谉 诇注讬诇 讚诇讗 讛讜讬 谞讚专 注讚 砖讬讚讜专 讘讚讘专 讛谞讚讜专. 讜讛专诪讘"诐 讝"诇 讻转讘 讘讛诇讻讜转 谞讚专讬诐 驻专拽 讘' 讚诇讗 讗讬讬专讬 讘砖注转 讛谞讚专 讚谞讚专 住转诐 讗诇讗 诪讛 砖讗诪专 讜驻讬专讜砖谉 诇讛拽诇 讗砖注转 讛讬转专 拽讗讬 砖讗讜诪专讬诐 诇讜 诪讛 讛讬讛 讘诇讘讜 讗诐 驻讬专砖 讜讗诪专 讻讘砖专 诪诇讬讞 注诇 拽专讘谉 讜讻讜'. 讜讻谉 注讬拽专 讻讬 诇驻讬专讜砖 讛专讗砖讜谉 讬拽砖讛 诪讛 爪专讬讱 诇讜诪专 讗诐 驻讬专砖 讘砖注转 讛谞讚专 驻砖讬讟讗 砖讗讬谉 诇谞讜 诇诇讻转 讗诇讗 讗讞专 诇砖讜谞讜. 讜注讜讚 讻讬 诪住讬驻讗 讚诪转谞讬转讬谉 诪讜讻讬讞 讻驻讬专讜砖 讛专"诐 讚拽讗诪专 谞讚专 讘讞专诐 讜讗诪专 诇讗 谞讚专转讬 讗诇讗 讘讞专诪讜 砖诇 讬诐 讚讗诇诪讗 讛讗讬 驻讬专讜砖 讗砖注转 讛讬转专 砖诪转讬专讬谉 诇讜 拽讗讬. 注讚 讻讗谉.


讗讘诇 讛专讗"诐 讝"诇 讻转讘 讻驻讬专讜砖 讛专讗砖讜谉 讜讝"诇: 住转诐 谞讚专讬诐 诇讛讞诪讬专 讜讻讜'. 讻讚拽转谞讬. 讻讬爪讚 讜驻讬专讜砖谉 诇讛拽诇 讗诐 驻讬专砖 讘讚讘专 讛讬转专 诪讜转专 讜诇讗 谞讗诪专 砖诇讗 讛讜爪讬讗 讚讘专讬讜 诇讘讟诇讛 讻讬讜谉 讚讘诇砖讜谉 讗讬住讜专 讗诪专谉 讗诇讗 诪讜转专 诇讙诪专讬. 讻讘砖专 诪诇讬讞. 讻诇 讛拽专讘谞讜转 讟注讜谞讬谉 诪诇讞. 讗诐 驻讬专砖 砖诇 拽专讘谞讜转 砖诪讬诐 讗讜 讻讬讬谉 谞住讱 砖诇 诪讝讘讞 讝讛 诇讗 讛讬讛 爪专讬讱 诇讜诪专 讗诇讗 诪砖讜诐 住转诐 讚住讬驻讗 谞拽讟. 讗讘诇 讘诇讗 诪诇讬讞 讘砖专 讞讜诇讬谉 诪砖诪注 讘住转诐 谞诪讬. 讜讻诇 讛谞讬 讗诐 讛讬讛 讘诇讘讜 诇讗住讜专. 讗讘诇 讗诐 诇讗 讛讬讛 讘诇讘讜 住转诐 诪讜转专 讻讚转谞谉 讘住讬驻讗 诇讗 谞讚专转讬 讗诇讗 讘讞专诪讜 砖诇 讬诐 诪讜转专. 注讚 讻讗谉. 


讜讗诐 讻讞专诪讬 讻讛谞讬诐. 讚诇讗 拽讚讬砖讜 (讞讻诪讬诐) 讞专诪讬诐 讛谞讬转谞讬诐 诇讻讛谞讬诐. 讜讗驻讬诇讜 诇诪讗谉 讚讗诪专 讘注专讻讬谉 讚住转诐 讞专诪讬诐 (讛讻转讜讘讬诐 讞专诪讬) 诇讘讚拽 讛讘讬转 讛诐 (讗讜) 讗诐 驻讬专砖 诇讻讛谞讬诐 讚讻讛谞讬诐 讛讜讬. 讻诪注砖专 讘讛诪讛 讗住讜专. 讚诪讻诇 诪拽讜诐 注诇 拽专讬讗转 驻讬讜 谞转拽讚砖. 讜讗祝 注诇 讙讘 讚讞诇转 讗讛专谉 讜转专讜诪转讜 注诇 讬讚讬 讚讘讜专讜 谞转拽讚砖 讜诪讜转专 诇讗 讚诪讬 砖讛专讬 讛诪驻专讬砖 讞诇讛 讜转专讜诪讛 诇讗 讘讗 诇讗住讜专 讗诇讗 诇讛转讬专诐 诇讻讛谉 砖讛专讬 讟讘诇 讗住讜专 诇讻讛谉. 讗讘诇 诪注砖专 讘讛诪讛 讗讬谞讜 讟讜讘诇. 讜诪注砖专 讛讜讬 砖驻讬专 讚讘专 讛谞讚讜专 讚拽专讘谉 讛讜讗 讜讗讬谉 讗讬住讜专讜 诪注爪诪讜 讚拽讜讚诐 砖拽专讗 诇讜 砖诐 讛讬讛 诪讜转专. 讗诐 砖诇 讚讙谉 诪讜转专. 讚讞讜诇讬谉 讛讜讗 讘讬讚 诇讜讬讬诐. 讛专讗"诐 讝"诇. 讗讘诇 讛专砖讘"讗 讝"诇 讻转讘: 讗诐 讻诪注砖专 讘讛诪讛 讗住讜专 讗诐 讻诪注砖专 讚讙谉 诪讜转专. 驻讬专讜砖 讜诇讗讜 诪砖讜诐 讚诪注砖专 讚讙谉 诪讜转专 诇讝专讬诐 讚讛讗 诪砖诪注 讚讛讗 诪转谞讬转讬谉 讻讜诇讬 注诇诪讗 讛讬讗 讜讗驻讬诇讜 专' 诪讗讬专 诪讜讚讛 讘讛 诪讚驻诇讬讙 讘住讬驻讗 讜诇讗 驻诇讬讙 讘讛讗. 讜专' 诪讗讬专 讜讚讗讬 讛讗 讗讬转 诇讬讛 讚诪注砖专 讚讙谉 讗住讜专 诇讝专讬诐 讻讚讗讬转讗 讘讬讘诪讜转 驻专拽 讛注专诇 讘专讗砖讜. 讗诇讗 讛讟注诐 诪砖讜诐 讚诇讗 讞砖讘讬谞谉 诇讬讛 讻讚讘专 讛谞讚讜专 讗诇讗 讻讚讘专 讛讗住讜专 讜讻讞诇转 讗讛专谉 讜转专讜诪转讜 讜讻诪讜 砖讻转讘转讬 讘驻专拽 专讗砖讜谉 讘砖诪注转讬谉 讚讘注讬拽专讜 讛讜讗 诪转驻讬住 讘住讬注转讗 讚砖诪讬讗. 注讚 讻讗谉. 


诪注砖专 讘讛诪讛 拽专讘 注诇 讙讘讬 讛诪讝讘讞. 讜讛讬诇讻讱 讻讬 讗转讛 诪转驻讬住 讘讚讘专 讛谞讚讜专 讬讛讗 爪专讬讱 讛讜讗 诇讜诪专 讘砖注转 注讬砖讜专 讛专讬 讝讛 诪注砖专 讻讚讗讬转讗 讘讘讻讜专讜转 讜讻讬讜谉 讚讗诪专 讛专讬 讝讛 诪注砖专 谞讻谞住讛 讘讜 拽讚讜砖讛 讜讛讜讬 讻讚讘专 讛谞讚讜专 讻讚讗砖讻讞谞讗 讘砖讬诇讛讬 驻专拽讬谉 讚诇注讬诇 讙讘讬 (诪注砖专) 讘讻讜专 诪砖讜诐 讚讗诪专 讘讘讻讜专 讛专讬 讝讛 讘讻讜专 讞砖讬讘 讻讚讘专 讛谞讚讜专 讚注诇 讬讚讬 驻讬讜 谞转拽讚砖 讜诇讗 讚诪讬 诇讞诇转 讗讛专谉 讚砖专讬 诪砖讜诐 讚讛转诐 讟讘诇 讛讬转讛 诪注讬拽专讜 讜讘讛驻专砖转讜 诇讗 讗住专 讗诇讗 讛转讬专 讗讘诇 诪注砖专 讘讛诪讛 讗讬谞讜 讟讘诇 讜讻诇 砖注讛 砖诇讗 拽专讗 注诇讬讛 砖诐 诪注砖专 诇讗 诪讬转住专. 诪讻诇 诪拽讜诐 讗诪专 讛讻讜转讘 讗讜诇讬 爪专讬讱 诇讛讬讜转 讜讬砖 诪驻专砖讬诐 讞诇转 讗讛专谉 诇讗 讛讜讬讗 拽专讘谉 讚诪诪讜谞讬讛 讚讻讛谉 讛讜讗 讗讘诇 诪注砖专 讘讛诪讛 拽专讘谉 讛讜讬 讜讛讜讬 砖驻讬专 讚讘专 讛谞讚讜专 讻讚讗讬转讗 驻专拽 拽诪讗 讙讘讬 讘讻讜专 讚诇讗 讛讬讛 讚讘专 讛谞讚讜专 诪砖讜诐 讚诪诪讜谞讬讛 讚讻讛谉 讛讜讗. 讗诪专 讛讻讜转讘 谞专讗讛 诇讬 讚爪专讬讱 诇讛讬讜转: 讚讛讜讛 讚讘专 讛谞讚讜专 诪砖讜诐 讚诇讗讜 诪诪讜谞讬讛 讜讻讜'. 
讜讗诐 讘诪注砖专 讚讙谉 谞讚专 诪讜转专. 讚讗祝 注诇 讙讘 砖讛讜讗 讗讜诪专 讘砖注转 注讬砖讜专 讛专讬 讝讛 诪注砖专 讜讛讜讬 讻诪转驻讬住 讘讚讘专 讛谞讚讜专 讗驻讬诇讜 讛讻讬 诇讗 讛讜讬 谞讚专 讚讻讬 讬讚讜专 谞讚专 诇讛' 讘注讬谞谉 砖讬转驻讬住 讘讚讘专 讛拽专讘 注诇 讙讘讬 讛诪讝讘讞: 


讗诐 讘转专讜诪转 讛诇砖讻讛 讗住讜专. 讚诇讗讞专 砖诪讘讬讗讬谉 讻诇 讗讞讚 讜讗讞讚 诪讬砖专讗诇 讗转 砖拽诇讬讛诐 讻讚讻转讬讘 讝讗转 注讜诇转 讞讚砖 讘讞讚砖讜 讞讚砖 讜讛讘讬讗 诇讬 转专讜诪讛 讞讚砖讛 讛讬讜 谞讜转谞讬谉 讛砖拽诇讬诐 讘诇砖讻讛 讜转讜专诪讬谉 诪讛诐 砖诇砖 拽讜驻讜转 讜诪讛诐 诪讘讬讗讬谉 拽专讘谞讜转 注诇 讙讘讬 讛诪讝讘讞 讛讬诇讻讱 讛诪转驻讬住 讘讛诐 讗住讜专. 讗讘诇 讗诐 讘转专讜诪转 讙讜专谉 谞讚专 诪讜转专 讚诇讗讜 谞讚专 讛讜讗 讜讻讚转谞谉 诇注讬诇 讻讞诇转 讗讛专谉 讜讻转专讜诪转讜 诪讜转专 诪砖讜诐 讚讛转驻讬住 讘讚讘专 讛讗住讜专 砖讗讬谞讜 拽专讘 注诇 讙讘讬 讛诪讝讘讞. 砖讬讟讛: 


专' 讬讛讜讚讛 讗讜诪专 住转诐 转专讜诪讛 讘讬讛讜讚讛. 讻驻讬 讚注转讬 谞专讗讛 砖专' 诪讗讬专 诇讗 驻诇讬讙 注诇 专' 讬讛讜讚讛 讜专' 讬讛讜讚讛 诇驻专砖 讘讗 讗祝 砖诪讗 专' 诪讗讬专 讗讬谞讜 诪讞诇拽. 讜讗诐 讘住转诐 讗住讜专. 讻讙讜谉 讛讬讻讗 砖讗讬谞讜 诇驻谞讬谞讜 诇砖讗讜诇 诪诪谞讜 讻讜讜谞转讜. 讗讬 谞诪讬 讗讬转讬讛 讜讗诪专 诇诪讛 砖拽讜专讬谉 讘谞讬 注讬专讬 转专讜诪讛 谞转讻讜谞转讬 讗住讜专 讗讘诇 讗诪专 诇讛讬转专 谞转讻讜谞转讬 诪讜转专 讗诐 讞讘专 讛讜讗 讻讚转谞谉 诇拽诪讬讛 讘住讬驻讗. 讛专讗"诐 讝"诇: 


讙诪' 讜讛转谞谉 住转诐 谞讝讬专讜转 诇讛拽诇. 讚讛专讬谞讬 谞讝讬专 诪诇讗 讛拽讜驻讛 讜讗诪专 住转诐 谞讚专转讬 (讗讗讬谉) 专讜讗讬谉 讛拽讜驻讛 诪诇讗讛 拽砖讜讗讬谉 讗诇讬讘讗 讚专' 讬讛讜讚讛 讚诪转讬专 讜诪讜谞讛 砖转讬 谞讝讬专讜转 讻讚讗讬转讗 驻专拽 拽诪讗 讚谞讝讬专. 讜讗祝 注诇 讙讘 讚讗讬讻讗 诇诪讬转诇讬 讘诪诇讗讛 讞专讚诇 讜讛讜讬 谞讝讬专 讻诇 讬诪讬讜 讚谞讝讬专讜转 住转诐 诇讛拽诇. 讜讛讗 谞讝讬专讜转 (讚讛讗) 注诇 讬讚讬 谞讚专 讛讜讗 讜讗讝诇讬谞谉 诇拽讜诇讗 讜讛砖转讗 拽砖讬讗 诪转谞讬转讬谉 讗诪转谞讬转讬谉. 讗讬讚讱 诪转谞讬转讬谉 讚住驻拽 谞讝讬专讜转 讘诪住讻转 讟讛专讜转 转谞讬谞谉 诇讛 (讚讛转专讬 转谞讬 诇住驻讜拽讬) 讗诪专 讛讻讜转讘 爪专讬讱 诇讛讬讜转: 讚讛转诐 转谞讬 诇住驻讬拽讬 讟讜讘讗 讙讘讬 讛讚讚讬: 
讛诪拽讚讬砖 讻诇 讞讬讬转讜 讜讻诇 讘讛诪转讜 讜讗讞专 讻讱 诪转 讜讬砖 讘讬谞讬讛诐 讻讜讬 讛讜拽讚砖 讚诇讗 讛讻专讬注讜 讘讜 讞讻诪讬诐 讗诐 诪讬谉 讘讛诪讛 讛讜讗 讗讜 诪讬谉 讞讬讛 讛讬诇讻讱 讘拽讚砖讬诐 诇讛讞诪讬专. 专' 讗诇讬注讝专 讗讜诪专 诇讗 拽讚讜砖 诪驻谞讬 砖讗讬谞讜 诇讗讜 讘讻诇诇 讞讬讛 讜诇讗 讘讻诇诇 讘讛诪讛 砖讛专讬 诇讗 讛讜讘专专 讛讚讘专 诪讗讬 讝讛 诪讬谉 讛讜讗 讜讗祝 注诇 讙讘 讚讛拽讚讬砖 讗转 砖谞讬讛诐 讻讬讜谉 讚住驻拽 讛讜讗 诇讗 诪拽讚讬砖 诇讬讛. 讜讛讬讬谞讜 讻专' 讗诇讬注讝专 讜专讘谞谉 讚专' 讗诇讬注讝专. 诪讗谉 讚讗诪专 诪注讬讬诇 讗讬谞讬砖 诪诪讜谞讗 诇住驻讬拽讗. 诪讻谞讬住 讗讚诐 讗转 诪诪讜谞讜 诇住驻讬拽讗 讚讛讬讻讗 讚讗拽讚讬砖 讘讛诪讛 讜讚讗讬转 讜讞讬讛 讜讚讗讬转 讛拽讚讬砖 谞诪讬 讗转 讛讻讜讬 讚讻讬讜谉 讚住驻拽 讛讜讗 讜讙讜诪专 讘注诇 讛讘讬转 讘讚注转讜 砖讬拽讚砖 诪砖讜诐 讗讜转讜 住驻拽. 讛讻讬 谞诪讬 住讘讬专讗 诇讬讛 讚讙讜驻讜 谞诪讬 诪注讬讬诇 讗讬谞讬砖 诇住驻讬拽讗 讚讻讬 谞讚专 住转诐 讛讬讻讗 讚讗讬讻讗 诇诪转诇讬 诇讛 诇讛讬转讬专讗 讜诇讗讬住讜专讗 讙讜诪专 讛谞讚专 讘讚注转讜 砖讬讜注讬诇 讘讜 讗转 讛谞讚专 讗诐 讬砖 诇转诇讜转 讘讜 诇讗讬住讜专 讜讗祝 注诇 驻讬 砖讛讜讗 住驻拽 讘讬讚讜 讗讬 讛讜讬 谞讚专 讘讻讬 讛讗讬 讙讜讜谞讗 讚诇讗 驻讬专砖 讗讜 诇讗. 诪讚注转. 讜诇专' 讗诇注讝专 讚讗诪专 讚诇讗 讛拽讚讬砖 讚诇讗 诪注讬讬诇 讗讬谞讬砖 诪诪讜谞讬讛 诇住驻讬拽讗 讙讜驻讜 谞诪讬 诇讗 诪注讬讬诇 诇住驻讬拽讗 讜讻讬讜谉 讚诇讗 驻讬专砖 诇讗 讛讜讬 谞讚专 讚诪注讬讬诇 讗讬谞讬砖 谞驻砖讬讛 诇住驻讬拽讗 诇讗 讗诪专讬谞谉. 砖讬讟讛. 讜谞专讗讛 诇讜诪专 讚讛讗讬 转谞讗 住讘讬专讗 诇讬讛 讻讜讬 住驻讬拽讗 讛讜讬 讜诇讗 讘专讬讛 讘驻谞讬 注爪诪讛 讚讗讬 讛讜讬 讘专讬讛 诇讗 驻诇讬讙讬 讚诇讚讘专讬 讛讻诇 讗讬谞讜 讘讻诇诇 讜讻讜'.





诪讛专砖"讗 - 讞讬讚讜砖讬 讛诇讻讜转

讘驻讬专砖"讬 讚讘讚讘专 讗讬住讜专 谞讚专 诇讛拽诇 讻讜' 讜讻讘砖专 诪诇讬讞 讚注"讝 诪讜转专 讻讜' 谞讚专谞讗 诪讜转专 讛住"讚 讜讗讞专 讻讱 诪"讛 诇讬砖谞讗 讗讞专讬谞讗 住转诐 谞讚专讬诐 讻讜' 谞讬转谉 诇驻讚讜转 讻讚讻转讬讘 讻讜' 拽讚砖讬 拽讚砖讬诐 讛讜讗 讛住"讚 砖诪注砖专 讜转专讜诪讛 讘砖讘诇讬谉 讻讜' 讚讘专 讛谞讚讜专 诪注讬拽专讗 讻讜' 讻爪"诇:


讘专讗"砖 转拽专讬讘 诪诇讞 讛住"讚 诇讬讚讬 讻讛谉 讛住"讚 注诇 讚讘专 讗住讜专 讛住"讚 诪爪讜讚讬诐 讜讞专诪讬诐 讛住"讚 讻拽专讘谉 注诇 讞讘讬专讜 讛住"讚 注讜谞砖讬谉 讜诪讞诪讬专讬谉 注诇讬讛谉 讘讙诪专讗 诪驻专砖 讛住"讚 讗讘诇 诇讗 注讜谞砖讬谉 讜诇讗 诪讞诪讬专讬谉 讛住"讚 谞讝讬专 砖讬砖 讘讻专讬 讝讛 诪讗讛 讻讜专 讻爪"诇:


讘专"谉 砖讬拽专讘讜 诪转讬专讬讜 讛住"讚 讜诪砖"讛 砖专讬 讛住"讚 讞专诐 讙讘讜讛 拽讗诪专 讛住"讚 讘讜 诪讛讬诪谉 讛住"讚 讻讚讗讬转讗 讘讙诪' 讛住"讚 驻转讞 诇谞讚专谉 讛住"讚 砖诇 谞讚专 讛驻转讞 讛住"讚 讘讛诪讛 讛讜讗 讛住"讚 住"诇 讚诪注讬讬诇 讻讜' 讻爪"诇:





专砖"砖

讙诪专讗 讗专"讝 诇"拽 讛讗 专' 讗诇注讝专 讻讜' 专' 讗诇注讝专 讗讜诪专 诇讗 讛拽讚讬砖 讻讜'. 讻爪"诇 讘诇"讬 讻讚诪讜讻讞 诇拽诪讬讛. 讜讻谉 诇拽诪谉 (讬讟) 讘专"谉 讚"讛 讜注诇 诪砖拽讛 爪"诇 讻讜诇诐 讘诇"讬:



专"谉 讚"讛 谞讚专 讘讞专诐. 讜讛讗讬 讚谞拽讬讟 讻讜' 讜诇讗 谞拽讬讟 诇讛讜 讻讜' 专讘讜转讗 讻讜'. 诇讻讗讜专讛 讬"诇 讚讚讜拽讗 讘讛谞讬 讙讜讜谞讬 讛讜讗 讚诪讞诪专讬谞谉 讘注"讛 讗讘诇 讘诪驻专砖 讚讻讜讜谞转讜 讛讬转讛 注诇 讞专诪讬 讻讛谞讬诐 诇讗 诪讞诪专讬谞谉 注诇讬讬讛讜:



专讗"砖 讚"讛 砖讗讬谉 讗谞砖讬 讙诇讬诇. 讜讻住讘讜专讬谉 砖讗讬谉 讻讜' 注"讚 讗住讜专. 诪砖诪注 讚讞专诪讬 讻讛谞讬诐 诪讬拽专讬 讚讘专 讛讗住讜专. 讜转讬诪讛 讚注讚 砖诇讗 讘讗讜 诇讬讚 讻讛谉 诪讬拽专讜 讚讘专 讛谞讚讜专 讜讻诪砖"讻 讘注爪诪讜 诇注讬诇. 讜诪砖讘讗讜 诇讬讚 讻讛谉 讞讜诇讬谉 讙诪讜专讬谉 讛谉 讻讚讗讬转讗 讘注专讻讬谉 (专"讚 讻讟):





讙诇讬讜谉 讛砖"住 - 专讘讬 注拽讬讘讗 讗讬讙专

讙诪' 诇住驻讬拽讗 讙讜驻讬讛 谞诪讬 诪注讬讬诇. 注讬讬谉 诇拽诪谉 讚祝 住讗 注"讘:





讞讬讚讜砖讬 讞转"住

住转诐 谞讚专讬诐 诇讛讞诪讬专 讜驻讬专讜砖诐 诇讛拽诇. 讻转讘 讛专诪讘"诐 讚讗诐 专讜讘 讗谞砖讬 讛注讬专 讗讬谞诐 诪讚讘专讬诐 讻谉 讗讝讬 讗讬谞讜 谞讗诪谉 诇驻专砖 诇讛拽诇. 讜讛拽砖讛 讛诇讞"诪 诪诪转谞讬' 诇拽诪谉 讻讞专诪讜 砖诇 讬诐. 讜转讬' 讛转诐 讚注转讜 诇讛转讬专 讜注"讚 讛注专诪讛 讗诪专 讻谉 讜讛专诪讘"诐 诪讬讬专讬 讘砖讚注转讜 诇讗讬住讜专 讗诇讗 砖讛讬讛 住讘讜专 砖讙诐 讘诪转驻讬住 讘讚讘专 讗住讜专 谞讗住专 注"砖 驻"讙 诪谞讝讬专讜转 住讜祝 讛诇讻讛 讬"讚. 讜注' 讘讻"诪 驻"讘 讚谞讚专讬诐 讛诇讻讛 讬"讗. 讜爪"诇 讚诇讗 讗诪砖谞转谞讜 拽讗讬. 讚讛讗 讘诪砖谞转谞讜 注"讻 讗讬讬专讬 谞诪讬 讘讻讜讜谞转讜 诇讛转讬专 讜诇讛注专讬诐 讻诪讜 砖讛讜讻讬讞 砖"讱 住讬' 专"讞 住"拽 讘' 讗注"讻 讘诪砖谞转谞讜 讗驻讬诇讜 专讜讘 讘谞讬 讗讚诐 讗讬谞诐 诪讚讘专讬诐 讻谉 讻讬讜谉 砖讻讜谞转讜 诇讛讟注讜转 讛砖讜诪注讬诐 谞讗诪谉 诇驻专砖 讜讛专诪讘"诐 诪讬诇转讗 讘讗驻讬 谞驻砖讬讛 拽讗诪专 讘砖讻讜谞转讜 诇讗讬住讜专. 讜诇驻"讝 讘住讬驻讗 讚讗谞砖讬 讙诇讬诇 讗讬谞诐 诪讻讬专讬诐 讘转专讜诪转 讛诇砖讻讛 注"讻 爪专讬讱 诇讗讜拽诪讬 讻专"讗 讘专 爪讚讜拽 讜诇讗 讛讜讛 诪爪讬 诇讗讜拽诪讗 讘诪驻专砖 讚讘专讬讜 诇讛拽诇 讚讘讬讛讜讚讛 诪讛讬诪谉 讜诇讗 讘讙诇讬诇 诪砖讜诐 砖讛讜讗 谞讙讚 讛专讜讘 讜讻诪讜 砖讛拽砖讛 讛诇讞"诪. 讜诇拽"诪 讚诪砖谞转谞讜 讚诪讬讬专讬 讘讻讜讜谞转讜 诇讛讟注讜转 讗讬谉 讞讬诇讜拽. 讜谞讬讞讗 诇讗讜拽诪讬 诪转谞讬' 讘转专讬 转谞讗讬 讜讞讚 讟注诪讗 讜诇讗 诇讗讜拽诪讗 住讬驻讗 讘讗讬谉 诪讻讜讜谉 诇讛讟注讜转. 讜注讬讬谉 砖"讱 住讬' 专"讞 住"拽 讛':


讛诪拽讚讬砖 讞讬转讜 讜讘讛诪转讜 讛拽讚讬砖 讗转 讛讻讜讬. 讛砖转讗 诇驻讬 讛住"讚 讚驻诇讬讙讬 讗讬 诪讞讬转 讗讬谞砖 谞驻砖讬讛 诇住驻讬拽讗 讗讜 诇讗. 诪讬讬专讬 砖讛拽讚讬砖 讗讜 讞讬讜转讜 讗讜 讘讛诪转讜. 讗讘诇 讛拽讚讬砖 砖谞讬讛诐 讻讜讬 讘讻诇诇 诪诪"谞 讗讘诇 诇诪住拽谞讗 讚诇讗 驻诇讬讙讬 讘讛讻讬 讜讟注诪讗 讚专"讗 诪砖讜诐 讚讻讜讬 讘专讬讛 讘驻"注 讛讜讗 讻诪"砖 讛专"谉 诇拽诪谉 住讜祝 讚"讛 讜注诇 诪砖拽讛 讘讬转 诪讟讘讞讬讗 讜讻讜' 注"砖 讗"讻 讗驻讬诇讜 讛拽讚讬砖 讞讬讜转讜 讜讘讛诪转讜 砖谞讬讛诐 讗讬谉 讛讻讜讬 讘讻诇诇 诪砖讜诐 讚讛讜讛 讘专讬讛 讘驻"注. 讜诇驻"讝 讙诐 讘转"拽 讗讬谉 讛讻专讞 讗驻砖专 诪讬讬专讬 讚讜拽讗 讘讛拽讚讬砖 砖谞讬讛诐 讜住"诇 讻讜讬 住驻讬拽讗 讛讜讛 讜讛讜讛 诪诪"谞 讘讻诇诇. 讗讘诇 诇住驻讬拽讗 诇讗 诪讞讬转 讗讬谞砖 谞驻砖讬讛 讜讻专"讗 讘专 爪讚讜拽 诇拽诪谉. 讜爪"注:

